10 Khasiat Ikan Bilis Menurut Kajian

Apakah khasiat ikan bilis pada kesihatan? Artikel ini akan membincangkan beberapa khasiat ikan bilis, kandungan nutrisi dan kompaun sihat di dalamnya.

Ikan bilis. Itulah antara pelengkap hidangan yang popular dalam kalangan masyarakat Malaysia iaitu nasi lemak. Kerangupan ikan bilis serta rasa yang sedikit masin seolah-olah mampu membangkit dan membuka selera sesiapa sahaja.

Ikan bilis berasal daripada keluarga Engraulidae yang ditemukan di kawasan perairan cetek dan muara-muara laut sekitar negara-negara beriklim tropikal dan sederhana.

Namun begitu, habitat mereka juga boleh ditemukan di sekitar laut dalam seperti lautan Atlantik, India dan Pasifik. Disebabkan kepelbagaian habitat yang didiami oleh ikan bilis, maka ianya wujud dalam pelbagai jenis spesis.

Kandungan nutrisi bati 100g ikan bilis adalah:

Karbohidrat: 0.7gProtein: 16.6gLemak: 1.1gKalsium: 134mgZat besi: 0.6mgKalium: 130mgFosforus: 162mgNatrium: 573mg

Kandungan Berkhasiat di dalam Ikan Bilis

Sumber Protein yang Tinggi Kalsium

Ramai pasti menyangka bahawa kalsium hanya boleh diperolehi daripada susu ataupun produk tenusu semata-mata. Namun, apakah alternatif lain yang boleh diambil jika seseorang individu alah kepada susu dan juga produk tenusu?

Berdasarkan Recommended Nutrient Intake for Malaysia, 2017, ikan bilis adalah merupakan salah satu sumber protein haiwan yang mempunyai kandungan kalsium yang tinggi (100g ikan bilis mengandungi 500mg kalsium).

Memandangkan ikan bilis biasanya dijadikan sebagai hidangan penambah (condiment) seperti sambal dan sebagainya, jumlah pengambilan dalam satu hidangan pastinya adalah sedikit sahaja. Tetapi, ianya tetap boleh dijadikan sebagai salah satu kaedah untuk individu meningkatkan pengambilan kalsium di dalam diet seharian.

Seperti yang kita sedia maklum, kalsium adalah komponen nutrien yang sangat penting terhadap fungsi biologi tubuh. Antara kepentingan kalsium adalah mengekalkan dan menyokong tahap kesihatan tulang, terlibat di dalam proses pengecutan otot dan juga sistem saraf.

10 Khasiat Ikan Bilis kepada Kesihatan

1. Penambah Rasa Semulajadi

Pasti ramai mengetahui bahawa ikan bilis yang telah dikeringkan mempunyai rasa yang sedikit masin. Oleh sebab itu, ikan bilis boleh dijadikan sebagai salah satu alternatif menggantikan garam atau bahan perasa lain seperti MSG di dalam masakan harian.

Saranan pengambilan garam di dalam diet harian adalah sebanyak 5g iaitu bersamaan dengan 1 paras sudu teh (tidak membumbung). Pengambilan garam yang berlebihan mampu meningkatkan kadar tekanan darah yang seterusnya akan meningkatkan risiko penyakit jantung dan juga strok.

Meskipun ikan bilis boleh dijadikan sebagai penambah rasa semulajadi, namun pengambilannya tetaplah harus dikawal.

2. Kaya Sumber Omega 3

Kebanyakan ikan yang menghuni lautan dalam kaya dengan sumber omega-3 termasuklah ikan-ikan kecil seperti ikan bilis dan ini menjadikan salah satu sebagai khasiat nya. Biasanya, kita melihat ikan bilis yang siap diproses dalam bentuk yang telah dikeringkan, walaubagaimanapun, di sesetengah negara barat ikan bilis juga turut dijadikan sebagai minyak ikan [1].

Omega-3 adalah merupakan sejenis lemak poli-tak tepu (PUFA) yang disarankan untuk diambil sebagai ganti kepada lemak tepu yang terdapat di dalam makanan. Kajian menunjukkan bahawa omega-3 mampu menurunkan kolesterol dan juga lemak trigliserida yang terdapat di dalam darah.

Artikel Berkaitan: Khasiat Omega 3

3. Pilihan Lain bagi Sumber Protein

Protein merupakan salah satu makronutrien yang sangat penting diperlukan oleh tubuh. Ianya merupakan nutrisi yang melengkapkan pelbagai jenis komponen biologi di dalam tubuh seperti terutama sekali sel, tisu dan juga otot.

Tambahan pula, protein juga penting terhadap struktur hormon, enzim, protein pengangkut dan juga immunoprotein. Memandangkan ikan bilis tidak begitu biasa diambil sebagai protein utama, ianya boleh dijadikan sebagai pelengkap hidangan yang dapat membantu individu bagi mencapai pengambilan protein yang cukup di dalam makanan harian.

4. Tinggi Kandungan Selenium

Selenium merupakan mikro-mineral yang mula mendapat perhatian para pengkaji terhadap fungsinya. Kajian mendapati bahawa selenium banyak terlibat di dalam aktiviti antioksidan, immuniti, metabolisma hormon tiroid dan pertumbuhan tulang serta otot [2].

5. Mengurangkan Risiko Penyakit Kardiovaskular

Penyakit jantung merupakan salah satu daripada pembunuh nombor 1 di negara kita. Terdapat pelbagai faktor risiko yang mengundang kepada penyakit ini termasuklah tabiat pemakanan dan gaya hidup yang tidak sihat.

Berdasarkan kepada Medical Nutrition Therapy for Hyperlipidemia, 2005, individu yang menghidap penyakit jantung (coronary heart disease) disarankan untuk mengambil 2 atau lebih hidangan ikan seminggu.

Ikan yang dimaksudkan adalah ikan yang datang daripada laut dalam seperti salmon, ikan kod, sardin dan juga kembung. Ini adalah kerana, ikan daripada laut dalam sememangnya kaya dengan omega-3. Tidak ketinggalan juga ikan bilis yang turut mengandungi omega-3 yang tinggi, namun, hanya terhad kepada ikan bilis yang segar (tidak dikeringkan) [3].

Punca Sakit Jantung dan RawatanSimptom Angin Ahmar dan Rawatan

Ikan bilis segar mengandungi vitamin A (retinol) yang tinggi. Kajian mendapati bahawa vitamin A khususnya retinol mampu memperlahankan proses penuaan secara efektif [4]. Di samping itu juga, kandungan omega-3 di dalam ikan bilis juga mampu melindungi kulit daripada pancaran UV matahari [5].

7. Menyokong Kesihatan Mata

Selain daripada vitamin A, omega-3 juga telah dikenalpasti sebagai salah satu nutrien yang penting untuk kesihatan mata. Kajian mendapati bahawa omega-3 memainkan fungsi dalam memberi perlindungan terhadap saraf. Ini dapat dikaitkan dengan ciri antioksidan yang terdapat pada omega-3 [6].

8. Kaya dengan Zat Besi

Ikan bilis yang telah dikeringkan seperti yang dijual di pasar mengandungi zat besi yang tinggi. Zat besi sangat penting terutama sekali dalam pembentuka sel darah merah. Kekurangan zat besi di dalam tubuh akan meningkatkan risiko individu untuk menghidapi masalah anemia.

Kajian mendapati bahawa omega-3 (EPA dan DHA) turut sama terlibat dalam mengurangkan risiko keradangan. Ini disebabkan oleh fungsi omega-3 yang mampu merencatkan aktiviti agen pro-inflammatory [7].

10. Membaiki Kerosakan Tisu

Protein merupakan nutrisi penting yang terlibat dalam proses pembentukan sel, tisu dan juga otot. Diet yang tinggi protein sememangnya diperlukan bagi mengoptimumkan rawatan akibat daripada kecederaan tisu mahupun otot.

Ikan bilis merupakan salah satu daripada sumber protein yang menyediakan pelbagai jenis kebaikan. Namun begitu, pengambilan yang sederhana dan pelbagai di dalam diet harian adalah lebih disarankan. Bagi individu yang menghidap penyakit kronik, anda dinasihatkan untuk mendapatkan saranan daripada doktor terlebih dahulu.

Khasiat Makanan yang lain

R. Ciriminna et al., “Omega-3 Extraction from Anchovy Fillet Leftovers with Limonene: Chemical, Economic,  and Technical Aspects.,” ACS omega, vol. 4, no. 13, pp. 15359–15363, Sep. 2019Z. Arsad, N. Baine, and M. Johor, Recommended Nutrient Intakes for Malaysia. 2010.S. K. Raatz, J. T. Silverstein, L. Jahns, and M. J. Picklo, “Issues of fish consumption for cardiovascular disease risk reduction,” Nutrients, vol. 5, no. 4, pp. 1081–1097, 2013,M. Zasada and E. Budzisz, “Retinoids: Active molecules influencing skin structure formation in cosmetic and dermatological treatments,” Postep. Dermatologii i Alergol., vol. 36, no. 4, pp. 392–397, 2019,  T.-H. Huang, P.-W. Wang, S.-C. Yang, W.-L. Chou, and J.-Y. Fang, “Cosmetic and Therapeutic Applications of Fish Oil’s Fatty Acids on the Skin.,” Mar. Drugs, vol. 16, no. 8, Jul. 2018E. J. Johnson, “Nutrients for the aging eye,” pp. 741–748, 2013.P. C. Calder, “Omega-3 fatty acids and inflammatory processes: from molecules to man.,” Biochem. Soc. Trans., vol. 45, no. 5, pp. 1105–1115, Oct. 2017,


10 Khasiat Ikan Haruan Menurut Kajian

Apakah khasiat ikan haruan kepada kesihatan? Artikel ini akan membincangkan beberapa khasiat ikan haruan, kandungan nutirisi dan kompaun sihat di dalamnya.

Ikan haruan dengan nama saintifiknya Channa Striata merupakan sejenis ikan air tawar. Lazimnya, ikan ini tinggal di dalam air yang tidak mengalir dan berlumpur seperi kolam atau paya.

Namun begitu, kadang-kala ikan ini juga hidup di dalam sungai. Ikan haruan merupakan ikan daripada kumpulan karnivor yang memakan hidupan lain di dalam habitatnya seperti berudu, serangga sungai mahupun ikan-ikan kecil.

Ikan haruan sangat popular di sekitar negara asia terutama sekali di negara Thailand, Indochina dan juga Malaysia. Kandungan Nutrisi bagi 100g Ikan Haruan adalah:

Karbohidrat: 1gProtein: 20gLemak: 3g

Kandungan Berkhasiat di dalam Ikan Haruan

Sumber Protein yang Penting

Protein adalah antara sumber makanan yang sememangnya akan sentiasa ada di dalam diet harian kita. Ianya merupakan salah satu daripada sumber makronutrien yang penting bagi tubuh badan setiap individu. Protein boleh didapati daripada sumber haiwan dan juga tumbuhan, namun, protein daripada sumber haiwan menjadi keutamaan kerana ianya merupakan protein yang lengkap dengan pelbagai jenis asid amino yang diperlukan oleh tubuh.

Sumber protein memainkan peranan penting dalam membina struktur sel, tisu dan juga otot. Dalam masa yang sama, ianya juga diperlukan dalam pembentukan pelbagai jenis enzim, hormon dan juga antibodi.

Setiap individu disarankan untuk mengambil sumber protein sebanyak 2-3 hidang sehari. Dari segi pemilihan protein pula digalakkan untuk mengambil sumber daging putih dan juga bahagian daging yang mempunyai lebih rendah kandungan lemak (lean meat).

10 Khasiat Ikan Haruan kepada Kesihatan

1. Membantu di dalam Proses Penyembuhan Luka

Ikan haruan begitu popular dalam kalangan masyarakat di Malaysia kerana dipercayai ia mempunyai khasiat menyembuhkan luka. Ikan haruan didapati kaya dengan sumber protein yang mencakupi semua jenis asid amino essential.

Asid amino essential adalah merupakan kumpulan protein yang tidak dihasilkan oleh tubuh manusia, tetapi ianya boleh diperolehi melalui sumber makanan.

Kehadiran asid amino adalah sangat penting bagi proses penyembuhan luka kerana ia menggalakkan pembentukan serat kolagen pada kulit.

Berdasarkan sebuah kajian, ikan haruan mempunyai asid amino jenis glycine dan juga asid lemak, arachidonic acid yang tinggi di mana kedua-duanya memainkan peranan penting terhadap sintesis prostaglandin [1].

Manakala, kajian yang lain pula menunjukkan aplikasi ekstrak ikan haruan telah menambahbaik skor kesakitan (pain score) dan juga kesan fizikal terhadap luka daripada jahitan pembedahan.

Walaubagaimanapun, kajian yang dilakukan adalah melalui kaedah aplikasi ekstrak/pati ikan haruan di dalam bentuk krim kosmetik dan juga spray penyembuh luka [2]. Kajian yang lebih mendalam terhadap pengambilan ikan haruan di dalam diet perlu diperlukan pada masa akan datang.

2. Memberi Kesan Antinociceptive (Penahan Sakit)

Antinociceptive adalah merupakan sejenis rangsangan yang dihasilkan oleh sistem saraf bagi menghalang atau mengurangkan rasa sakit akibat daripada kecederaan fizikal, tindakbalas kimia berbahaya ataupun keadaan suhu yang terlalu ekstrim (panas atau sejuk) [3].

Sebuah kajian mendapati bahawa ikan haruan memainkan fungsi antinociceptive yang lebih tinggi berbanding dengan ikan bujuk dan juga ikan toman. Ini adalah disebabkan oleh kandungan arachidonic acid yang merangsang penghasilan prostaglandin. Namun begitu, kajian yang sama juga mendapati bahawa kesan antinociceptive ini lebih rendah berbanding dengan ubat penahan sakit sintetik iaitu morphine [4].

3. Membantu Menyeimbangkan Kandungan Cecair Badan

Albumin merupakan salah satu komponen nutrisi yang memainkan peranan penting dalam mengekalkan keseimbangan kandungan cecair badan. Ini adalah disebabkan oleh wujudnya tekanan osmosis (colloid oncotic pressure) yang didorong dengan kehadiran albumin [5].

Jika tubuh individu mengalami kekurangan albumin, ia akan menyebabkan berlakunya lebihan cecair di dalam badan (edema). Kajian mendapati bahawa kandungan albumin di dalam ikan haruan adalah setanding dengan sumber protein yang lain seperti telur [6].

4. Bertindak sebagai Antioksidan

Fungsi antioksidan daripada makanan biasanya akan dikaitkan dengan vitamin C dan juga pelbagai jenis kompoun phyto-nutrient yang diperolehi daripada sumber tumbuhan. Walaubagaimanapun, sumber protein seperti ikan haruan ini juga merupakan salah satu sumber antioksidan yang boleh diambil oleh setiap individu.

Ini disebabkan oleh kandungan albumin yang tinggi di dalam ikan haruan. Kewujudan fungsi ini adalah disebabkan oleh struktur albumin itu sendiri, di mana ia mempunyai ciri-ciri ligand-binding dan juga perangkap radikal bebas [7].

Bahkan, kajian juga turut mendapati aktiviti antioksidan daripada ikan haruan adalah lima ganda lebih tinggi berbanding dengan vitamin C [8].

5. Berpotensi dalam Mengurangkan Risiko Keradangan

Gabungan antara arachidonic acid dan juga asid lemak linoleic di dalam ikan haruan mampu merencatkan penghasilan agen keradangan iaitu cytokines [9].

6. Meransang Proses Pembekuan Darah

Antara proses penting yang terlibat dalam penyembuhan luka adalah pembentukan platelet yang menyebabkan berlakunya pembekuan darah. Proses ini berlaku dengan kehadiran pelbagai jenis asid amino yang membantu dalam penghasilan hormon thromboxane. Hormon ini akan meransang pengecutan saluran darah, pengumpulan platelet dan seterusnya berlakulah pembekuan darah [10].

7. Berpotensi Mengawal Tekanan Darah

Sumber protein kaya dengan pelbagai jenis asid amino yang diperlukan oleh tubuh termasuk hidupan di air seperti ikan. Kehadiran asid amino di dalam ikan haruan berpotensi untuk mengawal tekanan darah individu melalui mekanisma perencatan ACE (angiotensin coverting enzyme) [11].

Artikel Berkaitan: Punca Tekanan Darah Tinggi

8. Berpotensi sebagai Antimikrob

Seperti yang biasa kita lihat, kebanyakan ikan air tawar akan mempunyai kulit yang bersinar akibat daripada lendir yang menyaluti kulit mereka. Lendir ini akan memainkan peranan salah satu medium perlindungan bagi hidupan tersebut.

Sebuah kajian mendapati bahawa, esktrak lendir ikan haruan berpotensi untuk bertindak sebagai antimikrob. Ini adalah disebabkan oleh lendir ikan mengandungi pelbagai jenis kompoun bioaktif seperti immunoglobulins, C-reactive protein, antimicrobial peptides dan enzim proteolytic [12].

9. Mengurangkan Risiko Arthritis

Fungsi anti keradangan yang dimainkan oleh ikan haruan ini juga turut sama berupaya mengurangkan risiko penyakit arthritis. Sebuah kajian mendapati bahawa ikan haruan mampu mengurangkan simptom bengkak pada tisu lembut dan menambahbaik serat saraf immunoreaktif di dalam membrane synovial [13].

10. Menambahbaik Kesihatan Kulit

Selain daripada kaya kandungan asid amino, ikan haruan juga didapati mengandungi omega-3, DHA sebanyak 15-17% [14].

Secara umumnya, omega-3 yang diperolehi daripada minyak ikan memainkan peranan penting dalam melindungi kerosakan kulit akibat daripada pancaran matahari. Dalam masa yang sama, ia juga turut membantu dalam mengatasi masalah penyakit kulit seperti dermatitis [15].

Selain daripada tertumpu kepada kebaikan yang bakal kita perolehi daripada ikan haruan, ianya juga dapat dijadikan sebagai salah satu pilihan sumber protein yang menyihatkan di dalam diet harian kita.

Setiap individu disarankan untuk mengambil 2-3 hidangan protein daripada pelbagai sumber haiwan mahupun tumbuhan.

Semestinya pilihan yang kurang lemak (lean meat) dan juga sumber daging putih menjadi keutamaan. Bagi pesakit-pesakit kronik, anda disarankan untuk mendapatkan nasihat daripada doktor sebelum mengamalkan sebarang bentuk diet bagi mengelakkan komplikasi-komplikasi yang tidak diingini.

Khasiat Makanan yang lain

S. H. Baie and K. A. Sheikh, “The wound healing properties of Channa striatus-cetrimide cream– tensile strength  measurement.,” J. Ethnopharmacol., vol. 71, no. 1–2, pp. 93–100, Jul. 2000N. A. Sahid et al., “Snakehead Consumption Enhances Wound Healing? from Tradition to Modern Clinical Practice: A Prospective Randomized Controlled Trial,” Evidence-based Complement. Altern. Med., vol. 2018, 2018S. Qadir, S. Bashir, and R. John, “Chapter 15 – Saffron—Immunity System,” in Saffron, M. Sarwat and S. Sumaiya, Eds. Academic Press, 2020, pp. 177–192.M. Solihah et al., “Analgesic activity of three Channa spp. fish extracts,” Orient. Pharm. Exp. Med., vol. 6, no. 4, pp. 349–354, 2006, doi: 10.3742/opem.2006.6.4.349.R. Peralta, “What is the Function of Albumin in the Human Body?” Medscape, 2020, [Online]. A. Mustafa, M. A. Widodo, and Y. Kristianto, “Albumin And Zinc Content Of Snakehead Fish (Channa striata) Extract And Its Role In Health,” IEESE Int. J. Sci. Technol., vol. 1, no. 2, pp. 1–8, 2012.M. Taverna, A. L. Marie, J. P. Mira, and B. Guidet, “Specific antioxidant properties of human serum albumin,” Ann. Intensive Care, vol. 3, no. 1, pp. 1–7, 2013, doi: 10.1186/2110-5820-3-4.D. Hidayati, A. Faizah, E. N. Prasetyo, N. Jadid, and N. Abdulgani, “Antioxidant Capacity of Snakehead Fish Extract (Channa striata) at Different Shelf Life and Temperatures,” J. Phys. Conf. Ser., vol. 1028, p. 12021, Jun. 2018,O. K. Yulizal, A. Lelo, S. Ilyas, and R. L. Kusumawati, “The effect of snakehead fish extract supplementation to first-line eradication regimen on macrophage migration inhibitory factor (MIF) expression in rats induced by Helicobacter pylori infection,” J. Adv. Vet. Anim. Res., vol. 7, no. 2, pp. 209–217, 2020, doi: 10.5455/JAVAR.2020.G411.O. Wahono, J. B. Suparyatmo, and D. Ariningrum, “The Effects of the Supplementation with Snakehead Fish and Sea Cucumber Extracts on Platelet-Derived Growth Factor in Post-Operative Patients,” Indones. J. Clin. Pathol. Med. Lab., vol. 26, Sep. 2020, doi: 10.24293/ijcpml.v26i3.1541.


Karbohidrat: Definisi, Jenis dan Kepentingan

Apakah itu karbohidrat dan fungsinya? Artikel ini akan membincangkan definisi, jenis, fungsi dan kepentingan karbohidrat dalam kehidupan kita.

Tahukah anda hidangan makanan yang seimbang terdiri daripada tujuh kelas makanan? Protein, karbohidrat, lemak, vitamin, mineral, pelawas dan air. Pengambilan ketujuh-tujuh kelas makanan tersebut dalam kuantiti yang betul amat digalakkan dalam memenuhi keperluan badan kita.

Artikel ini memfokuskan kepada karbohidrat. Karbohidrat adalah sejenis kelas makanan yang terdiri daripada unsur-unsur karbon, hidrogen dan oksigen. Karbohidrat adalah dari perkataan karbo dan hidrat. Karbo bermaksud karbon dan hidrat pula dari perkataan hidrasi yang melibatkan air iaitu ada unsur hidrogen dan oksigen.

Secara ringkasnya, kanji, gula, selulosa dan glikogen adalah karbohidrat. Manusia dan haiwan mendapatkan sumber karbohidrat melalui pengambilan makanan berasaskan tumbuhan. Terdapat pelbagai makanan yang mengandungi karbohidrat termasuk nasi, roti dan bijirin.

Karbohidrat dibahagikan kepada tiga kategori berdasarkan darjah pempolimeran (merujuk bilangan unit monomer dalam molekul polimer); iaitu monosakarida, disakarida dan polisakarida.

Monosakarida adalah karbohidrat teringkas (simplest carbohydrates). Ia mengandungi satu unit gula sahaja. Ia tidak boleh dipecahkan lagi kepada struktur yang lebih ringkas melalui proses hidrolisis. Ia adalah unit asas pembentukan disakarida dan polisakarida.

Ia mempunyai formula CnH2n On , di mana n adalah nilai sama ada 3 hingga 8.

Monosakarida terbahagi kepada dua jenis mengikut kumpulan kefungsian (functional groups)

Aldose (monosakarida yang mengandungi kumpulan aldehid) Ketose (monosakarida yang mengandungi kumpulan keton).

Glukosa – sumber glukosa adalah madu, buah-buahan yang dikeringkan seperti buah tin, kismis dan kurma, dan makanan yang diproses seperti jus dan sos pasta.Fruktosa – Fruktosa boleh didapati dalam makanan seperti madu, buah-buahan segar termasuk pisang, anggur dan epal, dan jem buah.Galaktosa – Contoh sumber galaktosa pula adalah yogurt berperisa dan susu bebas laktosa.

Dari segi ciri fizikal, monosakarida adalah pepejal yang tidak berwarna dan berbentuk seperti kristal serta memiliki rasa manis. Semua monosakarida boleh larut di dalam air dan juga etanol.

Disakarida pula terdiri daripada dua unit gula (monomer). Disakarida terbentuk apabila dua monosakarida bercantum melalui satu ikatan dinamakan glucosidic bond. Ikatan itu boleh dipecahkan melalui proses hidrolisis.

Sukrosa – Sukrosa adalah disakarida yang mempunyai rasa paling manis berbanding maltosa dan laktosa. Sukrosa yang boleh didapati dari tebu diperbuat daripada glukosa dan fruktosaMaltosa – Maltosa pula adalah gabungan daripada dua unit glukosa. Contoh sumber maltosa adalah roti, oat dan bijirin sarapan pagi.Laktosa – Laktosa biasanya boleh dijumpai di dalam pelbagai jenis susu (susu kambing, susu terkondensasi dan susu ibu) dan makanan berasaskan susu seperti keju, mentega dan ais krim. Laktosa adalah hasil gabungan glukosa dan galaktosa.

Kesemua disakarida ini ditukarkan menjadi monosakarida di dalam badan untuk dibekalkan kepada sel-sel badan. Proses pencernaan tersebut dibantu oleh enzim-enzim pencernaan yang khusus, enzim maltase terlibat dalam pencernaan maltosa, enzim sucrase terlibat dalam pencernaan sukrosa dan enzim lactase terlibat dalam pencernaan laktosa.

Monosakarida dan disakarida hanya meliputi sebahagian kecil daripada jumlah karbohidrat yang wujud di dunia ini. Majoriti karbohidrat wujud dalam bentuk polisakarida.

Polisakarida adalah karbohidrat kompleks yang memiliki berat molekul yang besar. Ia adalah polimer yang mengandungi monosakarida dalam jumlah banyak serta disambungkan dengan glycosidic bond.

Kanji – Kanji adalah karbohidrat dalam bentuk simpanan di dalam tumbuh-tumbuhanGlikogen – Glikogen dikenali sebagai kanji haiwan. Ia terdapat terutamanya di dalam hati dan ototSelulosa – Selulosa membentuk dinding sel tumbuhan. Jadi, selulosa boleh didapati di dalam tumbuhan seperti sayur-sayuran dan buah-buahan.Kitin – Kitin adalah bahan asas bagi pembinaan kulit bahagian luar (exoskeleton) invertebrat

Kepentingan karbohidrat dalam badan dan sel

Karbohidrat berfungsi membekalkan tenaga kepada semua sel-sel dalam badan. Kebanyakan sel-sel memilih glukosa sebagai substrat untuk menghasilkan tenaga melalui proses respirasi. Tenaga-(ATP) itu digunakan untuk aktiviti-aktiviti penting di dalam sel seperti penghasilan DNA dan RNA dan pengisyaratan dalaman sel.

Selain itu, karbohidrat berperanan sebagai tempat penyimpanan tenaga. Apabila badan mendapat tenaga yang secukupnya, glukosa yang berlebihan akan ditukarkan kepada glikogen dan seterusnya disimpan di paru-paru dan otot. Satu molekul glikogen mungkin mengandungi sebanyak 50000 unit glukosa.

Simpanan glikogen berkenaan akan digunakan sekiranya berlaku keadaan kekurangan glukosa berlaku. Namun begitu, apabila bekalan glikogen habis, glukosa akan dihasilkan daripada asid amino untuk mengekalkan homeostasis.

Artikel Berkaitan: Apakah itu Sel?

Karbohidrat juga terlibat dalam pembinaan makromolekul. Glukosa ditukarkan kepada ribos dan deoksiribosa, yang seterusnya terlibat dalam pembinaan makromolekul penting seperti DNA, RNA dan ATP.

Selain itu, apabila penghasilan glikogen telah mencapai had kapasitinya, glukosa akan ditukarkan kepada lemak untuk tujuan simpanan.

Kesan terlebih kandungan karbohidrat

Pengambilan makanan berkarbohidrat seharusnya bersesuaian dengan keperluan badan kita. Hal ini kerana pemakanan karbohidrat secara berlebihan buat jangka masa yang panjang boleh menjejaskan kesihatan kita di mana.

Ini kerana berlebihan karbohidrat akan menyebabkan badan menukarkan ia dalam bentuk simpanan yang lain sama ada menjadi lemak ataupun kolesterol.

Kita berkemungkinan mengalami pertambahan berat badan sehingga mencapai tahap obesiti, penyakit kardiovaskular, diabetes dan kerosakan gigi.

Carbohydrates. Retrieved from Purdue University website. Chapter 4 Carbohydrates and Fats: Implications for Health. Retrieved from Jonse and Barlett Publisher Khowala, Suman & Verma, Deepak & Banik, Samudra Prosad. (2008). Carbohydrates.Sources and types of carbohydrates and sugar. Retrieved from Sugar Nutrition Resource Centre. The Functions of Carbohydrates in the Body. (2020, August 14). Retrieved June 6, 2021, from Libretexts


Tekanan Atmosfera: Definisi, Alat Ukur dan Kesannya

Apakah itu tekanan atmosfera? Artikel ini akan membincangkan definisi tekanan atmosfera, alat ukur dan kesannya kepada kesihatan manusia.

Apakah itu Tekanan Atmosfera?

Atmosfera ialah lapisan udara yang mengelilingi bumi. Lapisan ini dipenuhi oleh udara seperti gas dan molekul seperti nitrogen 78%, oksigen 21%, karbon dioksida dan sebagainya yang ditarik ke bumi dan mengalami tekanan atmosfera. Bagaimana tekanan atmosfera berlaku? Tekanan atmosfera berlaku apabila molekul dan zarah-zarah tersebut berlanggar di antara satu sama lain di atas muka bumi ini. Zarah-zarah yang berlanggar di udara ini mempunyai berat dan mengenakan tekanan ke atas permukaan bumi dan semua objek yang berada di bumi.

Tekanan atmosfera juga ditakrifkan sebagai tekanan yang disebabkan oleh berat lapisan udara yang bertindak ke atas permukaan bumi. Tekanan atmosfera dirasakan oleh semua benda yang berada di permukaan bumi. Tahukah anda, terdapat beberapa alat yang boleh mengukur tekanan atmosfera. Antaranya ialah barometer merkuri, barometer Fortin dan barometer Aneroid.

Jenis Alat Pengukur Tekanan Atmosfera

Nilai tekanan atmosfera boleh ditentukan menggunakan barometer merkuri. Barometer merkuri terdiri daripada sebatang tiub kaca kira-kira 1 meter panjang dan mengandungi merkuri di dalamnya. Pada awalnya, tiub kaca ini diisi dengan merkuri sehingga penuh dan ditutup menggunakan penutup.

Kemudian tiub kaca ini diterbalikkan dan direndam ke dalam mangkuk yang berisi air. Penutup tiub kaca ini dibuka dan merkuri akan jatuh ke bawah dan ada ruang kosong/vakum pada hujung atas tiub kaca tersebut.

Jadi bagaimana kita kaitkan situasi ini dengan tekanan atmosfera? Bekas yang mengandungi air ini juga dikenakan tekanan atmosfera iaitu tempat yang terdedah kepada ruang-ruang udara. Merkuri akan jatuh disebabkan oleh tarikan graviti dan akan ada vakum pada ruang atas tiub kaca.

Sekarang, panjang merkuri hanya tinggal 76cm panjang. Mengapa sedemikian? Ini kerana tekanan atmosfera sedang menolak merkuri dan dalam pada masa yang sama merkuri akan naik ke atas, tetapi situasi berlaku sebaliknya (merkuri turun).

Ini kerana tekanan atmosfera tidak cukup kuat untuk menolak merkuri lebih daripada 76cm. Tekanan inilah disebutkan dalam formula P= hρg. Patm = 76cm Hg.

Barometer Fortin ialah barometer merkuri yang boleh mengukur tekanan atmosfera dengan ketepatan yang tinggi. Ia mempunyai ketinggian kira-kira satu meter. Alat ini sesuai digunakan untuk mengukur tekanan atmosfera di pusat kaji cuaca.

Alat pengesan tekanan atmosfera ini berfungsi secara mekanikal. Kotak logam separa vakum berupaya mnegubah saiz apabila terdapat perubahan tekanan atmosfera. Perubahan kecil pada isipadu kotak logam akan digandakan oleh satu sistem mekanikal untuk mneggerakkan penunjuk baromemeter itu.

Alat ini sesuai digunakan di rumah, kapal dan pesawat udara untuk memperoleh bacaan tekanan atmosfera dengan cepat.

Kesan Tekanan Atmosfera pada Altitud Tinggi

Pada altitud yang semakin tinggi, ketumpatan udara akan berkurang dan tekanan atmosfera juga akan berkurang. Seterusnya, kandungan dan peratus oksigen dalam udara pada altitud tinggi akan semakin berkurang. Terdapat beberapa kesan ke atas manusia dalam keadaan altitud tinggi.

Antaranya ialah, kadar pernafasan akan meningkat disebabkan oleh penyerapan oksigen dalam paru-paru yang berkurang. Seterusnya, kadar metabolisma meningkat, hilang selera makan, dehidrasi berlaku dan pendengaran menjadi tidak jelas.

Tindakan/Penyesuaian Yang Perlu Diambil

Pendaki gunung biasanya mengalami masalah-masalah di atas. Untuk mengatasi dan mengurangkan masalah tersebut, pendaki boleh mendaki dengan perlahan-lahan supaya badan dapat menyesuaikan diri dengan perubahan tekanan.

Selain itu, pendaki perlu minum air semasa mendaki walaupun tidak dahaga bagi mengelakkan dehidrasi. Seterusnya, pendaki perlu menyediakan peralatan pintar yang boleh mengukur ketinggian altitud, tekanan darah dan suhu badan agar boleh bersedia dengan sebarang kemungkinan.

Kapal terbang atau apa jenis pesawat yang berada altitud tinggi mengalami masalah yang disebut di atas. Untuk penyelesaiannya, tekanan kabin kapal terbang ditinggikan sehingga hampir sama dengan tekanan pada aras laut.

Seterusnya,  mengitar semula udara di dalam kabin supaya segar dan mnegandungi aras oksigen yang mencukupi. Penumpang diingatkan minum air yang mencukupi untuk megelakkan dehidrasi semasa penerbangan jarak jauh.

Kesan Tekanan Atmosfera pada Aras Kedalaman di Bawah Permukaan Laut

Apabila berada di kedalaman lampau di bawah permukaan laut tekanan air dan tekanan atmosfera berlaku. Apabila semakin ke dalam, tekanan air semakin bertambah.

Pertambahan kedalaman sebanyak 10m menyebabkan peningkatan tekanan air sebanyak 1 atmosfera. Perubahan tekanan ini memberi kesan ke atas manusia khasnya apabila mereka menyelam ke bawah permukaan laut.

Antaranya, tisu badan akan menyerap gas nitrogen dengan banyak dan akan melarut dalam darah menyebabkan komplikasi kepada tubuh. Semakin kedalam laut, pendengaran menjadi tidak jelas.

Tindakan/Penyesuaian Yang Perlu Diambil

Beberapa tindakan perlu diambil oleh penyelam untuk mengatasi dan mengurangkan masalah-masalah tersebut. Mereka perlu membuat latihan fizikal yang kerap untuk menyesuaikan badan kepada kedalaman laut.

Seterusnya, memakai sut penyelam yang dilengkapi dengan alat menyelam yang canggih yang dapat melambatkan kehilangan haba mendadak dari badan.

Akhir sekali, mereka perlu naik semula ke permukaan laut dengan perlahan supaya gelembung nitrogen tidak terbentuk di dalam tisu dan dalam saluran darah.

Terdapat beberapa ciri khas pada badan kapal selam yang membolehkannya berada dalam kedalaman laut. Badan kapal selam diperbuat daripada keluli atau titanium dengan  bentuk luarannya yang membulat untuk menahan tekanan sekeliling yang tinggi terutamanya ketika berada dalam air.

Bekalan oksigen pula menggunakan proses elektrolisis yang boleh menjana oksigen supaya bekalan oksigen mencukupi. Tetapi, kapal selam juga ada had masa yang tertentu dan kedalaman yang tertentu jika tenggelam pada masa yang lama dengan kedalaman yang lampau.

Kekurangan oksigen dan tekanan air yang tinggi mempengaruhi masa untuk anak-anak kapal mampu bertahan.

Terdapat insiden dimana kapal selam tenggelam di kedalaman laut yang dalam antaranya Kapal Selam Kursk milik Rusia pada tahun 2000, Kapal Selam Argentina pada tahun 2017 dan yang terbaru pada tahun 2021 Kapal Selam KRI-Nanggala milik Tentera Laut Indonesia.

Terdapat banyak faktor berlakunya insiden ini salah satunya usia kapal yang lama atau sistem tekanan yang rosak yang membuatkan kapal tidak dapat bertahan lama di kedalaman laut yang dalam sehingga kapal selam boleh meletup.

Buku Teks Fizik KSSM Tingkatan 5Tragedi 10 Kapal Selam Tenggelam – Sinar Harian


10 Makanan Bagus Untuk Pesakit Ekzema

Apakah makanan yang bagus untuk pesakit ekzema? Artikel ini akan membincangkan beberapa makanan yang sesuai dan bagus bagi mereka yang menghadapi masalah ekzema ini.

Ekzema atau dikenali dengan nama atopik dermatitis adalah salah satu keradangan yang berlaku pada kulit. Ekzema boleh dikenal pasti melalui kemerahan dan kegatalan pada kulit dan ianya boleh terjadi pada semua peringkat umur.

Lazimnya, ekzema sering terjadi pada kanak-kanak namun ianya bukanlah perkara baru bagi golongan dewasa. Pesakit yang menghidap ekzema juga kadang menghidap alergi dan asma dengan simptom kulit merah dan kegatalan.

Ekzema bukanlah suatu penyakit yang mampu sembuh sepenuhnya namun simptomnya boleh dikawal melalui pengambilan ubat-ubatan oral dan topikal. Artikel ini akan

Membincangkan dengan lebih lanjut mengenai punca, simptom dan makanan yang sesuai untuk pesakit ekzema.

Ekzema boleh dikategorikan kepada pelbagai kategori. Oleh itu terdapat pelbagai punca kepada masalah ekzema. Berikut merupakan punca-punca terjadinya ekzema.

Kulit kering/kulit lembapLemah imun sistemGenetikPertahanan kulit tergangguPenggunaan bahan-bahan yang boleh menyebabkan ekzema seperti detergenKurangnya penjagaan kebersihan diriBahan kimia seperti nikelTekanan

Simptom penyakit ekzema adalah berbeza-beza bagi setiap individu. Berikut merupakan simptom-simptom yang dialami oleh pesakit ekzema.

Kekeringan kulitKegatalan pada kulitKulit yang kemerahanBengkak pada kulit kerana pengumpulan cecairKulit kasar dan bersisikTompokan pada kulit

10 Makanan Untuk Pesakit Ekzema

Berikut merupakan makanan yang sesuai diamalkan oleh pesakit ekzema.

1. Ikan ber-omega 3

Tahukah anda ikan merupakan sejenis makanan yang mempunyai pelbagai khasiat selain dari tinggi kandungan protein.

Ikan yang sesuai bagi pesakit-pesakit ekzema adalah ikan yang kaya dengan kandungan omega 3 seperti seperti ikan sardin, tenggiri dan salmon. Omega 3 adalah sejenis lemak yang baik yang berfungsi sebagai anti radang dan anti inflamasi.

Satu kajian yang dijalankan ke atas bayi di Sweden mendapati bahawa pengenalan awal bayi terhadap pengambilan ikan dapat mencegah ekzema di kalangan bayi tersebut.

Buah lemon merupakan buah yang kaya dengan komponen flavonon iaitu sejenis flavonoid. Flavonoid adalah komponen semulajadi yang boleh ditemui di dalam buah-buahan dan sayur-sayuran. Komponen flavonon ini bersifat anti radang dan boleh ditemui did alam buah-buahan citrus yang lain.

Artikel berkaitan: Khasiat Lemon yang lain

Pernahkah anda pernah mencuba makanan tradisional masyarakat Jepun yang digelar natto? Natto merupakan sejenis makanan tradisional masyarakat Jepun yang diperbuat daripada proses fermentasi kacang soya. Natto kaya dengan kandungan probiotik dan serat yang bagus untuk kesihatan.

Di dalam satu kajian yang dijalankan di Jepun, didapati bahawa ibu-ibu yang mengamalkan pengambilan natto di dalam diet harian mereka mengurangkan kejadian penyakot ekzema di kalangan bayi mereka.

Siapa sahaja yang tidak tahu akan sejenis makanan yang bernama kimchi. Kimchi merupakan sejenis makanan masyarakat korea yang diperbuat daripada kobis dan pelbagai bahan lain yang dijeruk terlebih dahulu.

Kimchi merupakan makanan yang kaya dengan kandungan probiotik, sama seperti natto di mana probiotik merupakan komponen diet yang baik untuk meningkatkan sistem imunisasi tubuh dan mencegah ekzema.

Di dalam satu kajian yang dijalankan di Korea di kalangan peserta yang berusia 18 ke 49 tahun, didapati bahawa pengambilan kimchi sebanyak 2 ke 4 sajian sehari (40 g per sajian) dapat mengurangkan risiko mendapat ekzema di kalangan peserta kajian.

Buah-buahan yang berada dalam kategori buah-buahan beri adalah kaya dengan kandungan flavonoid. Seperti yang diterangkan di atas, flavonoid memrupakan komponen yang bersifat anti radang di mana ianya dapat merawat ekzema yang disebabkan oleh keradangan kulit.

Antara buah-buahan di dalam kategori buah beri ialah strawberi, kranberi, bluberi dan raspberi.

Tahukah anda buah nenas juga sesuai dimakan oleh pesakit ekzema. Buah nenas mengandungi kandungan bromelain, sejenis protein penghadaman yang boleh didapati pada bahagian isi buah atau batang buah nenas.

Kajian mendapati bahawa komponen bromelain ini dapat dijadikan terapi perubatan bagi penyakit auto imun dan keradangan.

Artikel Berkaitan: Khasiat Buah Nanas yang lain

Madu bukanlah sejenis makanan yang baru buat kita malah kebaikkannya terhadap kesihatan sudah diketahui sejak bertahun lamanya.

Di dalam satu kajian yang dijalankan di kalangan peserta yang menghidap atopik dermatitis, didapati bahawa amalan menyapu madu manuka di kawasan kulit yang mengalami keradangan dapat merawat merawat penyakit tersebut. Selain disapu, madu juga sesuai diletakkan di dalam minuman seperti teh atau dimakan sahaja.

Kunyit bukan sahaja boleh digunakan untuk menyedapkan lagi masakan, malah turut digunakan untuk mengubati pelbagai lagi penyakit kulit.

Hal ini kerana kunyit mengandungi sejenis komponen bernama curcumin yang bersifat anti radang dan anti oksida. Kajian mendapati bahawa pengambilannya secara oral mahupun topikal dapat merawat pelbagai masalah kulit termasuk ekzema.

Pisang adalah sejenis buah yang kaya dengan kandungan potasium di mana potasium ini mempunyai sifat anti radang dan sesuai bagi pesakit ekzema. Selain itu, ianya juga mempunyai komponen anti oksida yang dapat meningkatkan sistem imunisasi tubuh untuk mencegah penyakit ekzema.

Artikel berkaitan: Khasiat buah pisang pada kesihatan

Tahukah anda bahawa sup tulang juga sesuai buat pesakit ekzema. Hal ini kerana sup ini kaya dengan kandungan glysine, sejenis protein yang dapat membantu proses penyembuhan kulit akibat keradangan yang disebabkan oleh ekzema.

Kesimpulanya, terdapat pelbagai makanan yang boleh diamalkan oleh pesakit ekzema. Namun haruslah diingat bahawa setiap individu mempunyai pelbagai penerimaan terhadap makanan. Tidak mustahil makanan-makanan yang disenaraikan di atas dapat menyebabkan keradangan dan ekzema bagi sesetengah individu. Ikutilah nasihat doktor dan pakar yang lebih arif dan mahir dalam mengubati penyakit anda. Terima kasih.

Tips Pemakanan yang lain

Alangari, A. A., Morris, K., Lwaleed, B. A., Lau, L., Jones, K., Cooper, R., & Jenkins, R. (2017). Honey is potentially effective in the treatment of atopic dermatitis: Clinical and mechanistic studies. Immunity, inflammation and disease, 5(2), 190–199. Alm, B., Aberg, N., Erdes, L., Möllborg, P., Pettersson, R., Norvenius, S. G., Goksör, E., & Wennergren, G. (2009). Early introduction of fish decreases the risk of eczema in infants. Archives of disease in childhood, 94(1), 11–15. Guenthner, S. (2018). Eczema Diet Tips – 6 Foods to Eat if you Have Eczema. The Dermatology Center Of Indiana. Retrieved from Kim, H. J., Ju, S. Y., & Park, Y. K. (2017). Kimchi intake and atopic dermatitis in Korean aged 19-49 years: The Korea National Health and Nutrition Examination Survey 2010-2012. Asia Pacific journal of clinical nutrition, 26(5), 914–Pavan, R., Jain, S., Shraddha, & Kumar, A. (2012). Properties and therapeutic application of bromelain: a review. Biotechnology research international, 2012, 976203. https://doi.org/10.1155/2012/976203Ozawa, N., Shimojo, N., Suzuki, Y., Ochiai, S., Nakano, T., Morita, Y., Inoue, Y., Arima, T., Suzuki, S., & Kohno, Y. (2014). Maternal intake of Natto, a Japan’s traditional fermented soybean food, during pregnancy and the risk of eczema in Japanese babies. Allergology international : official journal of the Japanese Society of Allergology, 63(2), 261–266. Vaughn, A. R., Branum, A., & Sivamani, R. K. (2016). Effects of Turmeric (Curcuma longa) on Skin Health: A Systematic Review of the Clinical Evidence. Phytotherapy research : PTR, 30(8), 1243–1264.


10 Makanan Yang Bagus Bagi Pesakit GERD

Apakah makanan yang bagus bagi pesakit Gastro Esophageal Reflux Disease(GERD) atau dikenali sebagai asid refluks? Artikel ini akan membincangkan beberapa makanan yang sesuai bagi masalah ini.

GERD merupakan singkatan bagi ‘Gastroesophageal Reflux and Esophagitis’ dan lebih dikenali sebagai asid reflux. GERD merupakan sejenis keadaan di mana kandungan asid di dalam perut naik ke saluran esofagus lalu mengganggu lapisan pertahanan di dalam esofagus lalu menyebabkan simptom seperti pedih ulu hati.

GERD kategori menghakis lebih berkait dengan simptom-simptom di dalam jangka masa yang lama berbanding dengan GERD kategori tidak menghakis.

GERD bukan sahaja boleh terjadi pada orang dewasa, malah penyakit ini turut berlaku di kalangan kanak-kanak. Artikel ini akan membincangkan dengan lebih lanjut berkaitan pemakanan yang sesuai diamalkan oleh pesakit GERD.

Terdapat pelbagai punca kepada terjadinya penyakit GERD. Berikut merupakan antara punca yang menyebabkan terjadinya penyakit GERD.

Kekurangan penghasilan air liurKurangnya pergerakkan saluran pencernaanPendedahan kepada asid dalam tempoh yang lamaBerada berada posisi terlentang (supine)Hiatal hernia (sebahagian atas perut berada di atas diafragma)Mempunyai masalah pernafasan yang kronikObesiti dan berat badan berlebihanTekanan yang tidak terkawal

Pesakit GERD akan mengalami beberapa simptom-simpton semasa serangan penyakit GERD. Berikut merupakan antara simptom yang dialami oleh pesakit GERD.

Pedih ulu hatiSakit pada bahagian abdomenMuntah-muntahKesukaran untuk menelan atau disfagiaPerut berasa tidak selesa atau beranginBatukTerasa masam pada bahagian mulut dan tekak/Sakit tekak

10 Makanan Untuk Pesakit GERD

Pesakit GERD digalakkan untuk mengambil sayur-sayuran hijau kerana ianya kaya dengan sumber serat dan rendah kandungan lemak yang tidak akan meransang rembesan asid yang akan menyebabkan GERD.

Kita digalakkan untuk mengambil 3 sajian sayur-sayuran yang bersamaan dengan 3 cawan sayur sehari untuk memenuhi keperluan serat harian.

Satu kajian yang dijalankan di kalangan ibu-ibu yang hamil mendapati bahawa pengambilan sayur-sayuran hijau dapat mencegah daripada terjadi GERD.

Buah-buahan juga merupakan makanan yang sesuai bagi pesakit GERD namun buah-buahan yang sesuai diambil oleh pesakit GERD ialah buah-buahan yang bukan sitrus seperti pisang, betik, tembikai dan lain-lain.

Hal ini kerana buah-buahan sitrus mengandungi kandungan asid sitrus yang boleh menyebabkan GERD.

Di dalam satu kajian yang dijalankan di kalangan golongan dewasa Iran mendapati bahawa pengambilan buah-buahan dapat mengurangkan risiko untuk mendapat penyakit GERD.

3. Daging tanpa lemak

Pesakit GERD digalakkan untuk mengurangkan pengambilan lemak untuk mengelakkan asid refluks daripada terjadi. Makanan yang tinggi lemak dapat menyebabkan tekanan sfinkter esofagus bawah berkurang lalu melambatkan pengosongan perut.

Hal ini akan menyebabkan asid refluks ke bahagian esofagus. Oleh itu, pemilihan protein yang betul membantu dalam menangani masalah GERD. Pilihlah daging atau ayam yang telah ditrim kulitnya dan dibuang lemaknya.

Pemilihan cara masakan yang sihat seperti gril, bakar, kukus atau lain-lain juga penting dalam mengurangkan pengambilan lemak.

Antara sumber protein lain yang boleh diambil oleh pesakit GERD adalah makanan laut. Hal ini kerana makanan laut kurang dengan kandungan lemak di mana setiap satu pertukaran makanan laut hanya mengandungi 1 g lemak menjadikan makanan ini sesuai diambil oleh pesakit GERD.

Walaupun begitu, cara penyediaan dan cara masakan juga perlu diambil kira di mana penggunaan lemak dan minyak banyak semasa memasak juga dapat menyebabkan GERD.

5. Teh bunga chamomile

Pesakit GERD tidak digalakkan untuk mengambil minuman yang mengandungi kafein seperti teh dan kopi. Namun begitu, mereka boleh mengambil teh bunga chamomile kerana ianya terbukti dapat mengurangkan stress yang merupakan salah satu punca kepada terjadinya GERD.

Selain itu, teh bunga chamomile juga mempunya sifat anti radang yang dapat mengurangkan simptom GERD.

Tahukah anda bahawa gula-gula getah juga sesuai dimakan oleh pesakit GERD. Hal ini kerana dengan mengunyah gula-gula getah, penghasilan air liur dapat diransang.

Antara punca berlakunya GERD adalah kurangnya penghasilan air liur. Satu kajian telah mendapati bahawa dengan mengunyah gula-gula getah selama 1 jam selepas makan dapat mengurangkan kejadian asid refluks.

Namun begitu, kita haruslah bijak memilih jenis gula-gula getah yang ingin diambil seperti memilih gula-gula getah yang tiada kandungan gula dan kalori untuk pemilihan yang lebih sihat.

Jika sebelum ini anda mengamalkan beras putih, anda boleh cuba bertukar kepada beras perang. Beras perang merupakan sejenis beras yang kaya dengan kandungan serat dan nutrisi penting lain yang bagus untuk kesihatan.

Serat dikatakan dapat mengurangkan keasidan di dalam perut lalu dapat mengurangkan simptom GERD.

Satu kajian mendapati bahawa pengambilan makanan yang tinggi serat dapat mengurangkan kekerapan refluks dan pedih ulu hati.

Sama seperti beras perang, oat merupakan sejenis makanan yang kaya dengan serat. Pengambilan serat dapat membantu mengurangkan paras keasidan di dalam perut. Oat boleh dimakan bersama buah-buahan ataupun dijadikan overnight oat untuk menambahkan lagi rasanya.

Halia merupakan makanan yang sesuai diambil oleh pesakit GERD. Halia telah digunakan secara tradisional untuk melegakan masalah penghadaman dan pedih ulu hati.

Halia juga bersifat anti radang yang boleh keradangan di bahagian esofagus. Halia boleh dihiris nipis dan diletakkan di dalam minuman ataupun diletakkan di dalam masakan.

Artikel Berkaitan: Khasiat Halia

10. Minyak berlemak baik (lemak tidak tepu)

Tahukah anda bahawa terdapat juga minyak dari sumber lemak yang baik iaitu lemak tidak tepu seperti minyak zaitun, dan lain-lain. Pengambilan sumber lemak ini menggantikan sumber lemak tepu dapat meningkatkan tahap kesihatan jika diambil dalam jumlah yang disarankan. Kandungan omega 3 di dalam minyak ini dapat mengurangkan inflamasi.

Konklusinya, terdapat pelbagai jenis makanan yang sesuai diamalkan oleh pesakit GERD. Namun, pesakit haruslah mengenali punca-punca terjadinya GERD kerana setiap individu mempunyai penyebab yang berbeza. Nasihat dan ubat-ubatan yang diberikan oleh pegawai kesihatan anda haruslah tidak diabaikan untuk mengelakkan kesan yang mudarat pada masa hadapan. Terima kasih

Tips Pemakanan yang lain

Avidan, B., Sonnenberg, A., Schnell, T. G., & Sontag, S. J. (2001). Walking and chewing reduce postprandial acid reflux. Alimentary pharmacology & therapeutics, 15(2), 151–155.Diet Changes for GERD. (2021). About GERD. Johnson, J. (2020). What to eat and avoid if you have GERD. Medical News Today.Keshteli, A. H., Shaabani, P., Tabibian, S. R., Saneei, P., Esmaillzadeh, A., & Adibi, P. (2017). The relationship between fruit and vegetable intake with gastroesophageal reflux disease in Iranian adults. Journal of research in medical sciences : the official journal of Isfahan University of Medical Sciences, 22, 125. Ramya, R. S., Jayanthi, N., Alexander, P. C., Vijaya, S., & Jayanthi, V. (2014). Gastroesophageal reflux disease in pregnancy: a longitudinal study. Tropical gastroenterology : official journal of the Digestive Diseases Foundation, 35(3), 168–172.McKay, D. L., & Blumberg, J. B. (2006). A review of the bioactivity and potential health benefits of chamomile tea (Matricaria recutita L.). Phytotherapy research : PTR, 20(7), 519–530.Morozov, S., Isakov, V., & Konovalova, M. (2018). Fiber-enriched diet helps to control symptoms and improves esophageal motility in patients with non-erosive gastroesophageal reflux disease. World journal of gastroenterology, 24(21), 2291–2299.


10 Khasiat Habbatus Sauda Yang Anda Perlu Tahu

Apakah khasiat Habbatus Sauda pada Kesihatan badan? Artikel ini akan membincangkan beberapa khasiat habbatus sauda, kandungan nutrisi dan kompaun penting di dalamnya.

Apakah itu Habbatus Sauda?

Habbatus sauda atau jintan hitam dengan nama saintifiknya Nigella Sativa ialah sejenis tumbuhan berbunga yang berasal dari Asia Selatan dan Asia Barat Daya. Kini, ia boleh didapati di kebanyakan negara Eropah, Selatan Afrika dan utara Myanmar,

Biji habbatus sauda diproses atau dikisar sehingga keluar minyaknya dan dimakan untuk tujuan kesihatan atau perubatan tradisional. Ia juga digunakan dalam masakan sebagai rempah di pelbagai negara seperti India, Asia Barat dan Poland. Ia dikatakan mempunyai gabungan rasa seperti lada hitam, bawang besar dan oregano.

Kandungan Nutrisi Habbatus Sauda’

Habbatus sauda telah digunakan dalam dunia kesihatan sejak berkurun lama dahulu sebagai rawatan alternatif. Sehingga kini, kebaikannya terhadap kesihatan masih dikaji. Habbatus sauda dikatakan mengandungi beberapa bahan aktif dan antioksida yang mampu memberi manfaat pada kesihatan. Dibawah ini merupakan kandungan nutrisi dalam 100g Habbatussauda:

Kalori: 345kcal
Karbohidrat: 52g
Protein: 16g
Lemak: 15g
Serat: 10.5g
Kalsium: 931mg
Zat Besi: 66.4g
Kalium: 1790mg
Fosforus: 499mg
Vitamin C: 7.7mg
Vitamin B1: 0.63mg
Vitamin B3: 4.58mg
Folate: 10mcg
Karotene: 762mcg

Kompaun Penting Di Dalamnya

Apa yang membuatkan habbatus sauda dikatakan berkhasiat? Habbatus sauda mengandungi beberapa kandungan yang sangat diperlukan pada tubuh badan dan dapat meningkatkan kesihatan secara keseluruhan. Antara kandungan tersebut adalah:

Mineral yang terkandung dalam petai adalah seperti kalium, fosforus, kalsium dan banyak lagi. Jika dilihat pada kandungan nutrisi petai, ternyata sumber-sumber mineral ini agak tinggi terutamanya kalium, kalsium dan fosforus.

Kalium adalah mineral yang penting dalam penjagaan jantung dan kesihatan kardiovaskular. Ia juga bertindak sebagai komponen anti-hypertensi, iaitu merendah dan mengawal tekanan darah serta mengawal pergerakan otot. Kalsium dan fosforus berfungsi dalam penjagaan kesihatan dan meningkatkan ketumpatan tulang untuk menampung pergerakan badan.

Serat larut adalah salah satu jenis serat yang mempunyai kebaikan untuk kesihatan. Saranan pengambilan serat adalah sebanyak 20 – 30g sehari. Serat banyak terkandung dalam sayur-sayuran, buah-buahan, kekacang dan bijian termasuk lah habbatus sauda.

Serat memberi impak baik dalam penjagaan usus iaitu melancarkan penghadaman dan berfungsi dalam pengawalan gula serta kolesterol dalam darah. Kandungan serat dalam 100g habbatus sama seperti100g oat. Justeru itu, pengambilan habbatus sauda dalam diet seharian mampu untuk melengkapkan keperluan serat ini.

Kompoun bioaktif selalunya berada pada tumbuhan dan makanan tertentu seperti kekacang, sayur-sayuran, minyak dan bijirin penuh. Menurut kajian, kompaun bioaktif ini berperanan sebagai anti-hipertensi, antioksida, anti-kanser dan banyak lagi. Pendek kata, ia mampu memberi impak positif pada penjagaan kesihatan secara menyeluruh.

Antara kompaun bioaktif yang terdapat pada habbatus sauda ialah pati minyak dengan beberapa komponen iaitu trans-anethole, p-cymene limonene, carvone, α-thujene, thymoquinone (TQ), thymohydroquinone (THQ), dithymoquinone, carvacrol, dan β-Pin.

Khasiat Habbatus Sauda’ pada Kesihatan

Memandangkan habbatus sauda mengandungi beberapa komponen penting pada kesihatan, ia sekali gus memberi khasiat dan impak positif pada keseluruhan tubuh badan. Antara khasiat habbatus sauda yang dapat dirungkaikan adalah:

Habbatus sauda kaya dengan bahan-bahan antioksida seperti flavonoids, folifenol dan thymoquinone, carvacrol, t-anethole dan 4-terpineol. Ini menjadikan habbatus sauda sebagai bahan antioksida yang baik untuk melawan radikal bebas yang berpunca daripada pencemaran, cahaya matahari dan bahan kimia. Aktiviti antioksida ini dapat melindungi sel dan tubuh badan daripada kerosakan.

Menurut kajian, ekstrak minyak yang diambil daripada habbatus sauda juga mampu mengurangkan tekanan oksidatif pada haiwan. Namun, banyak lagi kajian perlu dilakukan pada manusia untuk membuktikan impak secara lebih komprehensif.

2. Mengawal paras gula dalam darah

Memandangkan habbatus sauda juga sejenis tumbuhan berbiji, ia turut menunjukkan kesan antihipoglisemik. Petai telah menunjukkan kesan yang baik terhadap kawalan gula darah dalam kedua-dua kajian yang melibatkan manusia dan haiwan.

Terdapat satu kajian pemberian minyak habbatus sauda sebanyak 1.5 dan 3ml/hari terhadap pesakit diabetes selama 20 hari. Keputusan yang diterima agak memberangsangkan apabila paras gula darah menurun.

3. Menurunkan paras kolesterol

Kolesterol dihasilkan sebanyak 70% dalam badan kita dan selebihnya ia datang daripada sumber makanan. Umum mengetahui, kolesterol terbahagi kepada dua iaitu LDL (kolesterol jahat) dan HDL (kolesterol baik). Peningkatan kolesterol jahat dalam tubuh merisikokan kita untuk mendapat penyakit kardiovaskular seperti serangan jantung dan strok.

Habbatus sauda merupakan sumber makanan yang baik untuk mengawal dan menurunkan paras LDL. Komponen serat yang terkandung dalam habbatus sauda menjadi salah satu faktor ia memberi kesan efektif terhadap pengawalan paras kolesterol.

4. Mengawal tekanan darah

Habbatus sauda mengandungi mineral yang berfungsi dalam pengawalan tekanan darah seperti kalium dan sodium. Kalium mempunyai sifat berlawanan dengan sodium iaitu merendahkan tekanan darah.

Jika dilihat pada kandungan nutrisi, kalium lebih tinggi berbanding sodium, ini menjadikan habbatus sauda adalah sumber makanan anti-hipertensi yang baik.

5. Bertindak sebagai anti-radang

Kajian menunjukkan minyak habbatus sauda mempunyai sifat yang boleh melawan keradangan. Dalam satu kajian menunjukkan bahawa minyak habbatus sauda memiliki kesan baik sama seperti ‘painkiller’.

Walaupun banyak kajian telah dilakukan terhadap haiwan dan ia menunjukkan impak positif dalam mengurangkan kesan radang, lebih banyak kajian terhadap manusia yang perlu dilakukan untuk membuktikan keberkesanannya.

Aktiviti antimikrobial bermaksud aktiviti yang menghalang atau merencatkan pertumbuhan mikroorganisma seperti bakteria dan virus. Habbatus sauda dikatakan mampu merencatkan pertumbuhan bakteria seperti Escherichia coli, Pseudomonas aeruginosa, Salmonella enteritidis, and Serratia marcescens.

Bakteria-bakteria ini dikategorikan sebagai bakteria yang berbahaya kepada kesihatan kerana menjadi punca beberapa penyakit seperti keracunan makanan. Maka, jika pertumbuhan bakteria-bakteria dapat direncatkan, risiko jangkitan penyakit dapat dikurangkan.

Habbatus sauda juga dikatakan dapat merencatkan pertumbuhan fungi. Fungi juga merupakan sejenis mikroorganisma yang hidup dengan kehadiran air atau kelembapan dan udara. Terdapat 3 jenis kompaun dalam habbatus sauda iaitu TQ, thymohydroquinone, dan thymol yang dikatakan memberi kesan terhadap kulat, fungi dan yis.

Menurut kajian ini lagi, habbatus sauda juga boleh dijadikan potensi sebagai bahan pengawet semula jadi pemakanan supaya tidak cepat rosak dan basi.

Habbatus sauda yang kaya dengan bahan antioksida seperti vitamin dan kompaun bioaktif berpotensi untuk memelihara kesihatan sel dan bertindak untuk menghalang pembentukan sel tidak normal seperti kanser.

Menurut kajian, thymoquinone (TQ) iaitu kompaun bioaktif mempunyai fungsi yang paling utama dalam mengurangkan risiko tumor dan pembiakan sel abnormal kanser.

9. Penjagaan kesihatan perut dan penghadaman

Perut adalah organ yang penting dalam sistem penghadaman manusia. Ulser adalah salah satu masalah kesihatan yang sering dialami oleh individu yang mengakibatkan gastrik dan ketidakselesaan. Dalam satu kajian terhadap haiwan, 20 tikus yang menghidapi ulser di perut telah dirawat dengan menggunakan habbatus sauda.

Ia menunjukkan kesan pulih sebanyak 83% terhadap tikus-tikus terbabit dan memiliki peratusan keberkesanan hampir sama seperti ubat biasa yang digunakan untuk merawat ulser. Walau bagaimanapun, masih banyak kajian perlu dilakukan terutamanya ujian klinikal bagi mengkaji impaknya terhadap manusia.

10. Bertindak pada masalah kesuburan lelaki

Masalah ketidaksuburan boleh memberi implikasi besar terhadap pembinaan sesebuah keluarga. Sperm yang abnormal adalah punca masalah ketidaksuburan pada lelaki. Menurut kajian yang dijalankan, kaedah terbaik untuk mengatasi masalah sperm abnormal adalah dengan memberi rawatan menggunakan bahan antioksida.

Habbatus sauda dikatakan sebagai salah satu potensi herba atau kaedah tradisional yang boleh membantu dalam masalah ketidaksuburan lelaki kerana kandungan antioksidanya yang tinggi.

Habbatus sauda telah banyak digunakan dalam pemakanan seharian kita terutamanya dalam bentuk produk-produk komersial yang dijual di pasaran. Semua makanan mempunyai manfaat masing-masing. Rebut peluang untuk mengamalkan pemakanan sihat untuk penjagaan kesihatan secara menyeluruh.

Khasiat Makanan yang lain

Lihat Khasiat Makanan Yang Lain Di sini

Bukhari, M. H., Khalil, J., Qamar, S., Qamar, Z., Zahid, M., Ansari, N., & et al (2011). Comparative gastroprotective effects of natural honey, Nigella sativa and cimetidine against acetylsalicylic acid induced gastric ulcer in albino rats. Journal of College of Physicians and Surgeon of Pakistan, 21(3). 151 – 6
Link, R. (2018). 9 impressive benefits of Kalonji (Nigella seeds). Healthline
U.S Department of Agriculture (n.d). Food composition database. United States: USDA
Yimer, M. A., Tuem, K. B., Karim, A., Ur-Rehman, N., & Anwar, F. (2019). Nigella sativa L. (Black Cumin): A Promising Natural Remedy for Wide Range of Illnesses. Evidence-based Complimentary Alternative Medicine 2019.


10 Khasiat Manjakani Yang Anda Perlu Tahu

Apakah khasiat manjakani kepada kesihatan? Manjakani adalah sejenis tumbuhan yang bagus untuk kesihatan. Artikel ini akan membincangkan mengenai komponen-komponen penting di dalam manjakani dan kebaikannya kepada kesihatan.

Secara tradisionalnya, manjakani telah digunakan untuk penyembuhan luka dan dijadikan jamu untuk kesihatan wanita terutamanya setelah bersalin. Manjakani banyak didapati di Asia, India, Greece dan Iran. Ia dikenali dengan nama Majuphal di India, Manjakani di Malaysia dan Gall oak atau Dyers’ Gall Magic Nut di dalam Bahasa Inggeris.

Manjakani atau nama saintifiknya Quercus infectoria adalah sejenis keradangan atau bengkak yang terjadi pada pokok oak akibat disuntik telur daripada serangga gall wasp. Ia bukannya sejenis buah yang selalu difikirkan ramai orang.

Manjakani atau bengkak tersebut terhasil daripada tindakbalas pokok oak tersebut dengan bahan kimia yang dihasilkan oleh serangga atau telurnya. Telur yang ada di dalam bengkak itu akan menetas dan akan keluar dengan membuat lubang. Oleh itu, manjakani ini akan kelihatan berlubang. Manjakani juga mempunyai warna yang sedikit gelap dan keras.

Tidak dinafikan, manjakani juga mempunyai pelbagai nutrisi yang baik. Di bawah ini menunjukkan kandungan nutrisi yang ada di dalam manjakani.

Kalsium: 12.7mgFosforus: 11.1mgKalium: 223mgMagnesium: 20.9mgZat Besi: 3.58mgMangan: 0.1mgZink: 0.3mgNikel: 0.2mg

Dapat dilihat bahawa manjakani mengandungi pelbagai jenis mineral seperti kalsium, fosforus, zat besi, magnesium dan potassium. Kandungan mineral ini penting bagi menjamin kesihatan yang baik dengan membantu mencegah masalah kesihatan yang disebabkan oleh kekurangan mineral ini di dalam badan. Selain itu, terdapat juga kajian yang menunjukkan kehadiran protein, asid amino dan karbohidrat di dalam ekstrak manjakani. Namun begitu, jumlahnya tidak dinyatakan.

Kandungan Berkhasiat Dalam Manjakani

Jadi, apakah yang membuatkan manjakani ini bagus? Manjakani mengandungi pelbagai komponen yang menjadikan ia berkhasiat kepada sesiapa yang mengamalkannya. Antaranya, manjakani mengandungi komponen tannin iaitu sejenis antioksidan yang tergolong dalam kelompok polifenol yang berperanan sebagai antioksidan dengan pelbagai fungsi. Hampir 50% hingga 70% komponen di dalam manjakani terdiri daripada tannin.

Oleh itu, ini menunjukkan bahawa majoriti kandungan komponen di dalam manjakani adalah terdiri daripada tannin. Antara komponen tannin yang biasa dijumpai di dalam manjakani termasuklah gallic acid, ellagic acid dan methyl gallate.

Di samping itu, manjakani juga mengandungi asid fenolik, flavonoid, triterpenoids, steroid, saponin, glikosida dan thraquinone. Komponen-komponen ini memainkan peranan penting melalui pelbagai mekanisma bagi merawat pelbagai jenis penyakit.

10 Khasiat manjakani kepada kesihatan

Memandangkan manjakani mempunyai beberapa komponen yang penting untuk kesihatan, ia sekaligus memberi khasiat kepada kesihatan kita. Berikut adalah beberapa kebaikan manjakani kepada kesihatan:

1. Untuk kesihatan mulut

Antara khasiat manjakani adalah ia bagus untuk kesihatan mulut. Terdapat satu kajian yang menggunakan ubat gigi yang mengandungi pelbagai herba termasuklah manjakani. Kajian itu telah mendapati bahawa ubat gigi tersebut boleh mengurangkan simptom sakit gusi(gingivitis) dan mengurangkan plak di dalam mulut.

Kajian itu juga mendapati bahawa penggunaan ubat gigi yang mengandungi manjakani dan herba-herba lain boleh mengurangkan bakteria anaerobik yang boleh menyebabkan jangkitan di dalam mulut.

Manjakani juga mempunyai aktiviti antibakteria yang boleh membantu membasmi bakteria. Kajian telah mendapati bahawa ekstrak manjakani mempunyai kesan antibakteria terhadap pelbagai jenis bakteria termasuklah Streptococcus aureus, S. Sanguis, S. Mutan, Helicobacter pylori, Escherichia coli  dan Salmonella spp. Hal ini kerana manjakani mempunyai tannin dan gallic acid yang memainkan peranan penting bagi aktiviti antibakteria tersebut.

Di samping itu, manjakani juga mempunyai aktiviti antikulat yang boleh membantu mencegah pembentukan kulat yang boleh menyebabkan pelbagai penyakit. Kajian telah mendapati bahawa ekstrak manjakani mempunyai aktiviti antikulat terhadap Candida albicasn, C. krusei dan C. glabrata.

Oleh itu, ini menunjukkan potensi manjakani sebagai rawatan atau pencegahan kepada jangkitan kulat pada manusia. Selain itu, oleh kerana sifatnya yang antikulat ini, ia seringkali dijadikan bahan tambahan untuk membersih faraj wanita. Namun begitu, kajian klinikal terhadap manusia berkenaan tujuan tersebut masih lagi kurang.

Oleh itu, kajian yang lebih mendalam masih diperlukan bagi membuktikan keberkesanannya.

Selain itu, manjakani juga berpotensi sebagai antiradang yang boleh membantu mencegah keradangan. Keradangan adalah sejenis tindakbalas badan terhadap kecederaan,jangkitan kuman atau benda asing di mana keradangan yang berpanjangan di dalam badan boleh menyebabkan penyakit seperti obesiti, diabetes, sakit jantung dan banyak lagi.

Terdapat pelbagai kajian yang telah menunjukkan bahawa ekstrak manjakani mempunyai aktiviti antiradang. Hal ini kerana manjakani mempunyai flavonoid dan tannin seperti gallic acid dan ellagic acid yang sememangnya terbukti mempunyai aktiviti antiradang.

Manjakani juga mempunyai aktiviti antioksidan yang tinggi. Hal ini kerana ia mempunyai pelbagai jenis antioksidan seperti fenol dan tannin. Kajian telah menunjukkan bahawa ekstrak manjakani boleh meningkatkan enzim antioksidan di dalam binatang.

Oleh itu, ini menunjukkan bahawa manjakani mempunyai aktiviti antioksidan yang boleh membantu melawan radikal bebas seterusnya mencegah oksidatif stres yang boleh menyebabkan penyakit.

6. Untuk penyembuhan luka

Oleh kerana aktiviti antibakteria dan antioksidan yang ada pada manjakani, ia membuatkan manjakani juga bagus untuk proses penyembuhan luka. Kajian ke atas tikus makmal mendapati bahawa ekstrak manjakani boleh mempercepatkan proses penyembuhan luka pada tikus yang mempunyai ulser atau luka yang disebabkan komplikasi diabetes (diabetic ulcer).

Di samping itu, kajian yang dilakukan terhadap pesakit diabetes yang mempunyai luka di kaki (diabetic foot ulcer) juga telah mendapati bahawa penggunaan larutan ekstrak manjakani untuk mencuci luka telah membantu mempercepatkan proses penyembuhan luka tersebut.

Di samping itu, manjakani juga mempunyai kesan antidiabetik. Terdapat kajian telah menunjukkan bahawa ekstrak manjakani mempunyai kesan antidiabetik yang boleh membantu menurunkan paras gula dalam darah.

Artikel Berkiatan: Simptom Kencing Manis dan Rawatan

8. Untuk ‘mengetatkan’ faraj wanita

Selain itu, manjakani juga telah digunakan secara tradisional untuk kesihatan wanita. Kajian yang dijalankan menggunakan gel yang mempunyai ekstrak manjakani telah mendapati bahawa gel tersebut boleh ‘mengetatkan’ faraj, meningkatkan cecair faraj sekaligus mengurangkan masalah kekeringan pada faraj wanita berbanding gel tanpa ekstrak manjakani.

Hal ini kerana manjakani mempunyai aktiviti antioksidan, antikulat, antibakteria dan antiradang yang boleh meningkatkan kesihatan wanita. Namun begitu, pemakanan manjakani perlulah mendapatkan nasihat daripada pakar kerana manjakani juga mempunyai kandungan logam berat yang boleh menyebabkan pelbagai kesan buruk sekiranya diambil secara berpanjangan terutamanya bagi ibu hamil atau berpantang.

9. Bagus untuk kesihatan tulang

Di samping itu, manjakani juga bagus untuk kesihatan tulang. Kajian dalam tabung uji telah mendapati bahawa ekstrak manjakani mampu membantu pembentukan tulang sekaligus berpotensi untuk mencegah masalah osteoporosis (tulang rapuh).

Manjakani juga berpotensi untuk mencegah kanser. Kajian tabung uji telah mendapati bahawa ekstrak manjakani mempunyai aktiviti antikanser terhadap sel kanser serviks dan kanser ovari. Hal ini kerana kehadiran antioksidan seperti tannin yang terdapat di dalam manjakani yang boleh membantu mencegah penyakit.

Oleh itu, ini menunjukkan manjakani juga berpotensi untuk mencegah kanser dalam wanita.

Kesimpulannya, dapat dilihat manjakani mempunyai pelbagai khasiat untuk kesihatan. Manjakani mempunyai aktiviti antioksidan, antibakteria, antikulat dan antiradang yang boleh membantu mencegah pelbagai jenis penyakit. Ia juga bagus untuk kesihatan mulut, untuk penyembuhan luka, untuk kesihatan wanita dan untuk kesihatan tulang.

Walaubagaimana, pemakanan manjakani sebagai supplemen tambahan perlulah mendapatkan nasihat daripada pakar memandangkan manjakani sering ditambah dengan herba lain yang boleh memberi kesan buruk kepada kesihatan badan.

Oleh itu, pengguna haruslah bijak sebelum membuat keputusan dengan bertanyakan pendapat pakar. Akhir sekali, diharapkan artikel ini dapat memberi manfaat kepada pembaca mengenai khasiat manjakani.

Khasiat Makanan yang lain

Ahmed, A. A., & Salih, F. A. (2019). Quercus infectoria gall extracts reduce quorum sensing-controlled virulence factors production and biofilm formation in Pseudomonas aeruginosa recovered from burn wounds. BMC Complementary and Alternative Medicine, 19(1), 177.Baharuddin, N., Abdullah, H., & Abdul Wahab, W. N. (2015). Anti-Candida activity of Quercus infectoria gall extracts against Candida species. Journal of Pharmacy and Bioallied Sciences, 7(1), 15–20. Bustami, N. A., Ho, Y. Bin, Tan, C. K., Aris, A. Z., & Tan, E. S. S. (2020). Consumption of manjakani among postpartum mothers and risk of heavy metal contamination. Malaysian Journal of Medicine and Health Sciences, 16(2), 75–82.Chokpaisarn, J., Chusri, S., Amnuaikit, T., Udomuksorn, W., & Voravuthikunchai, S. P. (2017). Potential wound healing activity of Quercus infectoria formulation in diabetic rats. PeerJ, 2017(7), 1–16. Elham, A., Arken, M., Kalimanjan, G., Arkin, A., & Iminjan, M. (2021). A review of the phytochemical, pharmacological, pharmacokinetic, and toxicological evaluation of Quercus Infectoria galls. Journal of Ethnopharmacology, 273(August 2020), 1–21Gao, J., Yang, X., Yin, W., & Li, M. (2018). Gallnuts: A Potential Treasure in Anticancer Drug Discovery. Evidence-Based Complementary and Alternative Medicine, 2018, 1–9.Howshigan, J., Perera, K., Samita, S., & Rajapakse, P. S. (2015). The effects of an Ayurvedic medicinal toothpaste on clinical, microbiological and oral hygiene parameters in patients with chronic gingivitis: a double-blind, randomised, placebo-controlled, parallel allocation clinical trial. The Ceylon Medical Journal, 60(4), 126–132. Jain, M., Chahar, P., Jain, V., Sharma, A., & Yadav, N. R. (2019). Role of Quercus infectoria in health and oral health – Review. International Journal of Green Pharmacy, 13(3), 180–185.Kaur, G., Hamid, H., Ali, A., Alam, M. S., & Athar, M. (2004). Antiinflammatory evaluation of alcoholic extract of galls of Quercus infectoria. Journal of Ethnopharmacology, 90(2–3), 285–292. https://doi.org/10.1016/j.jep.2003.10.009Lorzadeh, N., Sepavand, F., Soleimaninezhad, M., & Kazemirad, N. (2016). The Effect of Extract of Oak Gall for Vaginal Tightening and Rejuvenation in Women with Vaginal Relaxation. Open Journal of Obstetrics and Gynecology, 06(13), 879–887.Mahboubi, M. (2020). Quercus infectoria fruit hulls and galls and female genital disorders. Clinical Phytoscience, 6(1). Taib, M., Rezzak, Y., Bouyazza, L., & Lyoussi, B. (2020). Activities of Quercus Species. Evidence-Based Complementary and Alternative Medicine, 2020.


10 Khasiat Air Lemon Menurut Kajian

Apakah khasiat air lemon kepada kesihatan? Artikel ini akan membincangkan beberapa khasiat air lemon, kandungan nutrisi dan komponen sihat di dalam air ini.

Umumnya setiap individu pasti amat mengenali buah berwarna kuning yang mempunyai rasa masam (citrus) dan aroma (tangy) yang kuat iaitu buah lemon. Lemon atau secara saintifiknya dikenali sebagai citrus limon adalah kacukan di antara keluarga citrus (bitter orange & citron). Asal usul buah lemon dikatakan  daripada negara India, walaubagaimanapun, ada sesetengah berpendapat bahawa lemon berasal daripada negara Afrika Utara. Nama lemon berasal daripada sebuah perkataan Persia, Limu, yang membawa maksud lemon manis.

Kandungan Nutrisi di dalam Buah Lemon

Kandungan Nutrisi bagi 100g Lemon adalah:

Karbohidrat: 3.6gProtein: 0.6gLemak: 0.3gSerat: 0.6gKalsium: 33mgZat Besi: 0.3mgKalium: 175mgNatrium: mgVitamin C: 19.4mg

Kandungan Berkhasiat di dalam Air Lemon

Tinggi Kandungan Vitamin C

Sudah tidak asing lagi dalam kalangan masyarakat kita bahawa buah-buahan citrus seperti limau dan juga lemon mengandungi vitamin C yang agak tinggi. Maka, tidak mustahil buah lemon sentiasa dijadikan pilihan oleh sebilangan individu dalam usaha untuk menjaga kesihatan diri.

Antara peranan vitamin C terhadap kesihatan individu adalah membantu dalam proses pembentukan kolagen. Kolagen adalah merupakan serat protein yang sangat penting kepada struktur otot, tulang dan juga kulit manusia. Kolagen merupakan komponen yang diperlukan untuk mengekalkan struktur kekuatan dan juga keanjalan kulit.

Di samping itu juga, vitamin C juga merupakan salah satu vitamin larut air yang membantu dalam penyerapan zat besi oleh tubuh. Zat besi merupakan antara nutrien yang penting dalam proses pembentukan sel darah merah. Justeru itu, pengambilan makanan yang tinggi vitamin C merupakan salah satu alternatif yang boleh digunakan bagi meningkatkan paras sel darah merah (haemoglobin) di dalam tubuh.

10 Khasiat Air Lemon Menurut Kajian

1. Berpotensi Membantu dalam Proses Penurunan Berat Badan

Antara sebab yang sering didengar daripada individu yang menjadikan air lemon sebagai sebahagian daripada rutin diet harian adalah kerana mereka percaya bahawa ia mampu membantu menurunkan berat badan. Buah-buahan citrus yang kaya dengan vitamin C lazimnya mengandungi sejenis serat diet yang dikenali sebagai pectin [1].

Pectin merupakan salah satu jenis serat yang memainkan peranan dalam mengekalkan rasa kenyang dengan memperlahankan proses gastric-emptying [2]. Tambahan pula, air lemon adalah merupakan minuman yang rendah kalori jika diambil tanpa sebarang tambahan pemanis.

2. Membantu Meningkatkan Hidrasi

Setiap individu disarankan untuk mengekalkan hidrasi tubuh dengan mengambil air kosong sebanyak 8 gelas sehari. Ini adalah kerana air memainkan pelbagai fungsi penting untuk tubuh seperti membantu mengawal suhu badan, membantu di dalam membuang sisa kumuh dan mengurangkan risiko masalah sembelit [3].

Sesetengah individu menjadikan lemon sebagai salah satu cara untuk meningkatkan pengambilan air memandangkan ia mampu memberikan aroma dan rasa yang lebih baik berbanding dengan air kosong semata-mata.

2. Meningkatkan Sistem Pertahanan Tubuh

Vitamin C adalah komponen nutrien utama yang terdapat di dalam lemon yang memainkan peranan penting sebagai anti-oksidan. Vitamin C adalah merupakan scavenger yang bertindak terhadap radikal bebas yang dihasilkan oleh tubuh.

3. Menyegarkan Nafas dan Mengatasi Masalah Mulut Berbau

Disebabkan lemon mempunyai bau dan rasa citrus yang kuat, ianya boleh dijadikan sebagai salah satu alternatif bagi mengurangkan masalah mulut berbau.

Walaubagaimanapun, lemon merupakan buah yang berasid dan boleh mengakibatkan masalah hakisan enamel gigi yang membawa kepada masalah gigi senstitif. Oleh yang demikian, setiap individu perlu berwaspada dan mendapatkan nasihat daripada doktor pergigian.

Selain bertindak sebagai anti-oksidan, vitamin C juga memainkan peranan dalam membantu mengekalkan tahap kesihatan kulit. Ianya akan membantu dalam proses penghasilan kolagen dan juga bertindak sebagai anti-oksidan yang melindungi kulit daripada kerosakkan akibat daripada sinaran UV [4].

Atas faktor rasa, buah lemon kurang sesuai untuk dimakan sebegitu sahaja, jadi dengan menjadikannya sebagai minuman tentunya ia adalah jalan yang terbaik.

5. Mengurangkan Risiko Batu Karang

Salah satu khasiat air lemon adalah ia dapat mengurangkan masalah batu karang. Masalah batu karang lazimnya terjadi akibat daripada kandungan urin yang terlalu pekat dengan mineral yang membentuk kristal seperti kalsium, oxalate dan juga asid urik. Lemon merupakan antara buah yang mengandungi asid sitrik yang tinggi, di mana ia akan membantu menurunkan kadar kepekatan urin dan juga memecahkan kristal yang terbentuk di dalam sistem perkumuhan  [5].

6. Berpotensi dalam Mengurangkan Risiko Penyakit Kanser

Pengambilan buah-buahan dan juga sayur-sayuran adalah sangat digalakkan dalam mengurangkan risiko penyakit kanser. Ini adalah kerana buah-buahan dan sayur-sayuran adalah antara sumber yang kaya dengan pelbagai vitamin, mineral dan juga anti-oksidan.

Berdasarkan sebuah kajian, ia mendapati bahawa pengambilan jus citrus berpotensi untuk mengurangkan risiko penyakit kanser [6].

Potassium merupakan salah satu sumber makro-mineral yang penting terutama sekali di dalam proses pengecutan otot. Mineral ini memainkan fungsi dalam mengawal kadar tekanan darah, mengurangkan risiko penyakit jantung dan juga mengurangkan kesan negatif akibat daripada pengambilan garam (sodium) yang tinggi.

8. Bertindak sebagai Anti-Bakteria

Sebuah kajian mendapati bahawa pengambilan air lemon mampu merencatkan pertumbuhan bakteria yang mengakibatkan cirit-birit (diarrhea). Ini adalah kerana air lemon mengandungi flavonoid yang mampu memusnahkan bakteria dan juga fungus [7].

10. Membantu Mengawal Gula dalam Darah

Kandungan pectin yang terdapat di dalam lemon membantu dalam memperlahankan proses gastric-emptying, di mana ia juga turut mempengaruhi kadar kenaikan gula (glukosa) di dalam darah. Sebuah kajian juga turut berpendapat bahawa pengambilan air lemon sebelum makan juga mampu mengawal gula dalam darah.

Ini disebabkan oleh air lemon yang sedikit berasid akan memperlahankan pencernaan karbohidrat dengan merencatkan aktiviti enzim α-amylase [8].

Artikel Berkaitan: Simptom Kencing Manis dan Rawatan

Setiap makanan mahupun minuman tentunya akan memberikan kesan kepada kesihatan tubuh setiap individu termasuklah pengambilan air lemon. Walaubagaimanapun, setiap individu harus berwaspada dan tidak berlebihan dalam mengamalkan pengambilan air lemon di dalam rutin diet harian.

Memandangkan lemon mempunyai sifat yang berasid, setiap individu terutama sekali pesakit kronik perlulah mendapatkan saranan dan juga pandangan daripada pegawai perubatan. Ini bagi mengelakkan sebarang masalah mahupun komplikasi yang boleh membahayakan kesihatan.

Khasiat Makanan yang lain

B.-S. N et al., “Effect of Fibre-Enriched Orange Juice on Postprandial Glycaemic Response and Satiety in Healthy Individuals: An Acute, Randomised, Placebo-Controlled, Double-Blind, Crossover Study.,” Nutrients, vol. 11, no. 12, pp. 1–14, 2019D. Dhingra, M. Michael, H. Rajput, and R. T. Patil, “Dietary fibre in foods: A review,” J. Food Sci. Technol., vol. 49, no. 3, pp. 255–266, 2012N. Silver, “Why Is Water Important? 16 Reasons to Drink Up,” Healthline, 2020. J. M. Pullar, A. C. Carr, and M. C. M. Vissers, “The roles of vitamin C in skin health,” Nutrients, vol. 9, no. 8, 2017Z. Gul and M. Monga, “Medical and dietary therapy for kidney stone prevention,” Korean J. Urol., vol. 55, no. 12, pp. 775–779, 2014S. Cirmi et al., “Anticancer potential of Citrus juices and their extracts: A systematic review of both preclinical and clinical studies,” Front. Pharmacol., vol. 8, no. JUN, 2017E. R. Ekawati and W. Darmanto, “Lemon (Citrus limon) Juice Has Antibacterial Potential against Diarrhea-Causing Pathogen,” IOP Conf. Ser. Earth Environ. Sci., vol. 217, no. 1, 2019D. Freitas, F. Boué, M. Benallaoua, G. Airinei, R. Benamouzig, and S. Le Feunteun, “Lemon juice, but not tea, reduces the glycemic response to bread in healthy volunteers: a randomized crossover trial,” Eur. J. Nutr., vol. 60, no. 1, pp. 113–122, 2021


10 Khasiat Buah Zaitun Yang Anda Perlu Tahu

Apakah Khasiat Buah Zaitun Kepada Kesihatan? Artikel ini akan membincangkan beberapa khasiat buah zaitun, kandungan nutrisi dan komponen sihat di dalam buah ini.

“Demi buah tiin dan zaitun. Dan Gunung Tursina”. Serta negeri (Makkah) yang aman ini”. (Surah at Tiin ayat 1 hingga ayat 3). Berdasarkan ayat ini, Alllah S.W.T. bersumpah dengan buah tin dan buah zaitun. Tahukah anda apakah itu buah zaitun? Sebelum itu, mari kita kenali dulu pokok zaitun. Pokok zaitun atau nama saintifiknya, Olea europea L. merupakan sebahagian daripada keluarga Oleaceae. Pokok zaitun tumbuh secara liar di Asia Kecil yang merangkumi negara Turki, Syria dan Lubnan. Menarik tentang pokok zaitun ialah pokok ini adalah antara pokok yang tertua di dunia iaitu telah diusahakan untuk mendapatkan hasilnya sejak 6000 tahun dahulu.

Pokok zaitun juga tumbuh di kawasan Laut Mediterranean yang beriklim Mediterranean yang sangat sesuai untuk tumbesaran pokok ini. Kawasan ini mempunyai musim sejuk yang berhujan lebat manakala musim panasnya tiada hujan dan panas.

Berdasarkan sejarah, bangsa Arab Islam telah menguasai penanaman zaitun di Andalus (Sepanyol). Pokok zaitun ini juga telah ditanam di Amerika setelah penemuan benua tersebut pada 1492. Setelah itu, pokok zaitun turut ditanam di Mexico, Peru, Argentina, Chile dan Wilayah California.

Pokok zaitun ini menghasilkan buah zaitun yang terdiri daripada pelbagai warna dan rasa. Bunga-bunga putih yang kecil dan berkelopak empat akan terhasil pada bulan Mei dan berbuah dalam bulan Mei hingga Jun. Buah zaitun berbentuk bujur dan mempunyai isi serta satu biji didalamnya.

Biji buah zaitun bersaiz antara 1 hingga 2.5 sentimeter. Buah zaitun mempunyai saiz yang lebih besar sekiranya ditanam dan dijaga pertumbuhannya berbanding dengan pokok zaitun yang tumbuh secara liar. Buahnya dipetik semasa masih hijau atau dibiarkan sehingga berwarna keunguan bagi buah zaitun hitam.

Artikel kali ini akan mengupas tentang kandungan nutrisi dan khasiat buah zaitun terhadap kesihatan. Berdasarkan kajian, buah zaitun mengandungi kalori sebanyak 115 hingga 145 kCal untuk setiap 100g buah zaitun atau 59 kCal untuk setiap 10 biji buah zaitun. Buah zaitun mengandungi makronutrient dan juga mikronutrient yang penting untuk badan. Dibawah ini menunjukkan kandungan makronutrient dalam setiap 100g buah zaitun.

Kalori: 115-145kcalKarbohidrat: 6.3gProtein: 0.8gLemak: 10.7gSerat: 3.2gAir: 80% daripada berat buah zaitun

Buah zaitun dikenali sebagai buah yang rendah karbohidrat. Ini kerana kandungan karbohidrat hanya 4% hingga 6% daripada jumlah kesuluruhan kalori. Menariknya, 52% hingga 86% karbohidrat dalam buah zaitun ini terdiri daripada serat.

Namun demikian, buah zaitun bukanlah sumber serat yang terbaik kerana 10 biji buah zaitun hanya membekalkan kira-kira 1.5g serat. Buah zaitun mengandungi lemak dalam 11% hingga 15% dan komponen utama lemak dalam buah zaitun adalah asid oleik yang merupakan asid lemak mono-tidak tepu.

Asid oleik ini memberikan kebaikan kepada kesihatan seperti mengurangkan keradangan dan mengurangkan risiko penyakit berkaitan jantung. Asid oleik turut membantu dalam melawan kanser.

Buah zaitun turut mengandungai vitamin dan mineral. Namun demikian, tiada lagi kajian dijalankan untuk mengkaji kuantiti vitamin dan mineral dalam buah zaitun. Buah zaitun mengandungi vitamin E yang tinggi dan menjadikan buah zaitun sebagai sumber antioksidan yang baik.

Selain itu, buah zaitun mengandungi zat besi. Zat besi adalah mineral penting diperlukan untuk membawa oksigen dalam sel darah merah. Buah zaitun turut mengandungi kalsium yang penting untuk pertumbuhan dan kekuatan tulang, otot dan juga sistem saraf. Seterusnya, buah zaitun turut mengandungi kuprum, mineral penting dalam mengurangkan risiko penyakit jantung.

Kandungan Berkhasiat Dalam Buah Zaitun

Buah zaitun diperkaya dengan sebatian tumbuhan dimana kebanyakkannya adalah antioksidan. Sebagai contoh, oleuropein, hydroxytyrosol, tyrosol, oleanolic acid dan quercetin. Oleuropein dan metabolit hydroxytyrosol, mempunyai kesan antioksidan, anti keradangan dan juga kesan dalam melawan penyakit.

Oleuropein berupaya dalam mengurangkan tekanan darah. Kajian terhadap haiwan dijalankan menunjukkan bahawa apabila haiwan tersebut disuntik dengan oleuropein yang masuk terus ke dalam saluran darah, oleuropein akan mengurangkan tekanan darah sistolik dan diastolik.

Tidak hairanlah bahawa buah zaitun digunakan dalam perubatan tradisional dalam mengurangkan tekanan darah tinggi. Kajin menunjukkan oleuropein melindungi hipotalamus, bahagian penting pada otak, daripada tekanan oksidatif.

Oleuropein meningkatkan fungsi mitokondria melalui pengaktifan laluan Nrf2. Selain daripada mengurangkan tekanan darah tinggi, oleuropein mempunyai kesan perlindungan terhadap jantung, kesan anti keradangan, antioksidan, anti kanser dan kesan perlindungan terhadap sistem saraf.

Quercetin adalah pigmen yang memberikan warna kepada buah-buahan dan sayur-sayuran. Quercetin adalah antioksidan yang membantu dalam melawan radikal bebas iaitu molekul yang mengandungi elektron tidak berpasangan.

Ini kerana elektron secara normal akan berpasangan tetapi radikal bebas akan mengelilingi tubuh badan, menarik elektron jauh daripada molekul yang lain. Ini akan merosakkan sel dalam badan. Quercetin akan melawan radikal bebas dengan menggabungkan elektron yang tidak berpasangan supaya radikal bebas ini tidak aktif.

Quercetin mengurangkan risiko penyakit kanser dengan melawan radikal bebas dan menghalang pertumbuhan sel kanser. Quercetin turut membantu dalam mengurangkan tekanan darah, mengurangkan paras kolesterol dan mengembangkan semula saluran darah yang sempit.

Selain itu, quercetin meningkatkan kesihatan otak dengan mengurangkan keradangan dan melindungi sel otak daripada toksin. Antioksidan yang tinggi mengurangkan risiko penyakit Alzheimer dan penyakit degeneratif otak yang lain.

10 Khasiat Buah Zaitun

1. Menghasilkan Kesan Antioksidan

Salah satu khasiat buah zaitun adalah ia merupakan sumber antioksidan yang bagus, berupaya untuk menghalang berlakunya keradangan kronik dan mengurangkan pertumbuhan mikroorganisma jahat. Antioksidan adalah bahan yang menghalang kerosakan pada sel disebabkan oleh radikal bebas dan menghasilkan molekul yang tidak stabil sebagai salah satu tindak balas terhadap persekitaran dan tekanan daripada sumber lain.

Antioksidan dalam buah zaitun berpotensi dalam mengurangkan risiko penyakit kronik seperti sakit jantung dan kanser. Satu kajian menunjukkan bahawa amalan pengambilan buah zaitun meningkatkan paras glutation.

Glutation adalah salah satu sumber antioksidan terbaik untuk badan yang berupaya dalam untuk menghalang kerosokan pada componen sel yang disebabkan oleh spesies oksigen reaktif seperti radikal bebas, peroksida dan oksigen agen disini.

2. Mempunyai Kesan Anti Keradangan

Keradangan adalah tindak balas yang dihasilkan apabila berlakunya kecedaraan pada tisu dalam badan. Namun demikian, keradangan yang teruk menyebabkan tercetusnya penyakit-penyakit kronik. Salah satu petunjuk untuk keradangan adalah prtein C-reaktif dalam darah.

Satu ulasan kajian berdasarkan 30 kajian berkaitan dengan kesan pengambilan buah zaitun terhadap keradangan. Merujuk kepada ulasan kajian menunjukkan bahawan buah zaitun mengurangkan paras protein C-reaktif.

Kajian lain menunjukkan bahawa pengambilan buah zaitun dalam dua hingga tiga biji mengurangkan paras protein C-reaktif para pesakit yang menghidap sakit jantung.

3. Mengelakkan Daripada Penyakit Obesiti

Penyakit obesiti yang sering dikaitkan dengan rintangan insulin akan menyebabkan darah tinggi, paras gula dan lemak meningkat. Pengambilan makanan yang tinggi dengan polifenol seperti buah zaitun memberikan kesan anti obesogenik.

Pengambilan buah zaitun yang sederhana tidak akan meningkatkan berat badan dan digunakan sebagai snek cadangan untuk golongan yang ingin menurunkan berat badan.

Satu kajian terhadap haiwan menunjukkan bahawa polifenol dalam buah zaitun menghalang proses pencernaan karbohidrat dan lipid dalam perut. Ini menghalang daripada penyerapan makronutrient ke dalam usus.

4. Mengawal Penyakit Kencing Manis

Buah zaitun juga diamalkan untuk mengawal penyakit kencing manis berdasarkan beberapa kajian saintifik. Satu kajian yang dijalankan oleh Universiti Sapienza di Rom menerangkan khasiat yang diperoleh melalui pemakanan tradisional Mediterranean untuk pesakit kencing manis.

Dalam kajian tersebut, menu makan tengah terdiri daripada buah-buahan, sayur-sayuran, gandum dan ikan. Untuk hari pertama, selepas makan tengah hari, para peserta kajian diberikan minyak zaitun untuk dimakan selepas makan tengah hari. Manakala, hari kedua, para peserta diberikan minyak jagung.

Keputusan daripada kajian tersebut menunjukkan bahawa kenaikan gula semasa hari pertama lebih rendah daripada hari kedua.

Artikel Berkaitan: Simptom Kencing Manis dan Rawatan

5. Mengawal Paras Kolesterol Dalam Badan

Selain daripada mengawal penyakit kencing manis, buah zaitun turut mampu mengawal paras kolesterol dalam badan. Kajian dilakukan untuk mengetahui kesan pengambilan buah zaitun terhadap paras kolesterol. Kajian yang mengambil masa selama 12 minggu dan kajian ini tidak dibantu oleh sebarang ubat mengawal kolesterol.

Keputusan kajian menunjukkan bahawa buah zaitun berupaya untuk mengurangkan paras kolesterol sebanyak 5% hingga 25% kerana kandungan hydroxytyrosol. Buah zaitun menurunkan paras kolesterol lebih banyak berbanding dengan sterol tumbuhan, serat larut atau ekstrak bawang putih.

Namun demikian, pesakit yang menghidap penyakit kolesterol tinggi tidak digalakkan untuk mengambil buah zaitun sahaja tanpa ubat yang dibekalkan oleh doktor. Ubat untuk mengawal kolesterol perlu diambil dan buah zaitun hanya dijadikan sebagai makanan tambahan.

Artikel Berkaitan: Punca Kolesterol Tinggi dan Rawatan

6. Mengawal Tekanan Darah Tinggi

Satu kajian yang dijalankan terhadap sekumpulan sukarelawan yang menghidap penyakit tekanan darah tinggi di Itali menunjukkan bahawa pengambilan buah zaitun mengurangkan paras tekanan darah yang tinggi dan mengurangkan kebergantungan terhadap ubat.

Kandungan polifenol membantu dalam mengurangkan tekanan darah sistolik dan juga diastolik. Secara mekanisme, polifenol memberikan kesan anti keradangan, kesan antioksidan dan meningkatkan penghasilan nitrik oksida.

Artikel Berkaitan: Simpom Darah Tinggi dan Rawatan

7. Melindungi Daripada Penyakit Jantung

Buah zaitun yang merupakan komponen penting dalam diet Mediterranean. Buah zaitun yang masak ranum mengandungi komponen bioaktif dan antioksidan seperti polifenol, fitosterol dan vitamin E. Kajian menunjukkan bahawa pengambilan buah zaitun mengurangkan risiko penyakit jantung dalam populasi masyarakat Sepanyol dan Itali.

Berdasarkan kajian dijalankan di Sepanyol menunjukkan bahawa pengambilan buah zaitun mengurangkan risiko dan kematian disebabkan oleh penyakit jantung. Manakala kajian dijalankan di Itali turut membuktikan bahawa pengambilan buah zaitun mengurangkan kadar kematian disebabkan oleh serangan jantung akut dan strok.

Artikel Berkaitan: Simptom Sakit Jantung dan Rawatan

8. Melindungi Daripada Penyakit Kanser

Terdapat bukti saintifik menunjukkan bahawa terdapat kaitan antara pengambilan buah zaitun dan kesan anti kanser. Kanser payudara dan kanser berkaitan dengan sistem penghadaman adalah kanser yang boleh dicegah melalui pengambilan buah zaitun dalam pemakanan.

Kanser payudara adalah kanser kedua tertinggi yang dialami oleh golongan wanita. Sehingga tahun 2018, lebih daripada 2 juta kes kanser payudara telah didiagnos seluruh dunia. Kanser payudara merupakan antara lima kanser utama yang menyebabkan kematian.

Namun demikian, kadar kes kanser payudara di negara-negara Mediterranean lebih rendah daripada negara-negara yang lain seperti negara di Eropah, United Kingdom dan Amerika Syarikat. Berdasarkan kajian, masyarakat di negara Mediterranean mengamalkan buah zaitun dalam diet seharian.

Satu kajian dijalankan untuk mengkaji kesan buah zaitun dalam mengurangkan risiko kanser payudara. Dalam kajian tersebut, terdapat dua kumpulan iaitu Kumpulan A, kumpulan yang mengamalkan buah zaitun sebagai makanan tambahan dan Kumpulan B, kumpulan yang tidak mengambil buah zaitun. Keputusan daripada kajian tersebut menunjukkan bahawa risiko untuk mendapat penyakit kanser payudara dalam kumpulan A ialah 68% lebih rendah berbanding kumpulan B.

9. Meningkatkan Kekuatan Tulang

Osteoporosis adalah penyakit dimana jisim tulang berkurangan dan tulang menjadi rapuh. Ini akan meningkatkan risiko tulang patah. Kadar osteoporosis di negara-negara Mediterranean lebih rendah jika dibandingkan dengan negara-negara Eropah.

Ini menjadi tanda soal bahawa adakah pengambilan buah zaitun yang menjadi amalan tradisional di negara-negara Mediterranean yang menyumbang kepada kekuatan tulang. Satu kajian terhadap haiwan menunjukkan bahawa sebatian tumbuhan yang terkandung dalam buah zaitun membantu dalam meningkatkan kekuatan tulang dan mengurangkan risiko tulang patah. Namun demikian, kajian terhadap manusia masih belum dijalankan.

10. Meningkatkan Kesihatan Mulut

Selain daripada penyakit metabolik, buah zaitun turut membantu dalam meningkatkan kesihatan mulut. Kajian yang dijalankan dalam kalangan atlet di Sepanyol menunjukkan bahawa pengambilan buah zaitun meningkatkan tahap kesihatan mulut.

Kandungan lipid dalam buah zaitun memberikan kesan hidrofobia pada bahagian lelangit mulut untuk mengelakkan daripada pengumpulan bakteria. Ini turut mengurangkan karies pada gigi. kandungan polifenol dalam buah zaitun turut membantu dalam profilaksis iaitu rawatan karies gigi dan periodontitis iaitu jangkitan pada bahagian mulut untuk meningkatkan kesihatan mulut.

Diharapkan bahawa penulisan kali ini memberikan input yang bermanfaat tentang khasiat buah zaitun kepada manusia. Buah zaitun yang kaya dengan lemak tidak tepu, antioksidan, antikuman serta telah membantu merawat pelbagai penyakit seperti kanser, tekanan darah tinggi dan juga mengurangkan paras kolesterol kepada normal untuk mengurangkan risiko penyakit jantung.

Oleh itu, pengambilan buah zaitun dalam diet seharian amat digalakkan. Pelbagai produk berasaskan buah zaitun seperti minyak zaitun boleh ditemui di pasaran dan diharapkan agar lebih banyak produk lagi boleh dihasilkan.

Khasiat Makanan yang lain

Bjarnadottir, A. (2019). Olives 101: Nutrition Facts and Health Benefits. Healthline. Disunting daripada British Dental Association. (2020). Olive and Oral Health. British Dental Journal, 229(2). Knaub, K., Modinger, Y., Wilhelm, M., & Schon, C. (2020). LDL-Cholesterol Lowering Effect of Hydroxytyrosol (HTEssence®) Randomized Double-Blind,  Placebo-Controlled Parallel Study. Journal of Nutrition of Food Sciences,    10(4).Saibandith, B., Spencer, J.P.E., Rowland, I.R., & Commane, D.M. (2017). Olive Polyphenols and the Mteabolic Syndrome. Molecules, 22(7). 1082-1089. Sun, W., Frost, B., & Liu, Jiankang. (2017). Oleuropein, Unexpected Benefits! Oncotarget, 8(11), 1-12. Syed Najihuddin, S.H., & Mohd Yusuf, I. (2010). Buah Zaitun: Keberkatan dan Rahsia Perubatan. Fakulti Pengajian Quran dan Sunnah, USIM, 1-9.


10 Makanan Ketika Wanita Berpantang

Apakah makanan yang sesuai bagi wanita yang sedang berpantang? Artikel ini akan membincangkan beberapa makanan yang sesuai bagi wanita yang baru melahirkan anak atau berpantang ini.

Proses bersalin merupakan satu proses yang kompleks di mana ianya melibatkan pelbagai perubahan fisiologi terutamanya pada ibu yang melahirkan.

Selepas melahirkan, ibu-ibu akan berada di dalam fasa berpantang di mana di dalam kalangan masyarakat melayu ibu-ibu dikehendaki untuk berpantang selama 44 atau 60 hari malah ada yang sehingga 100 hari bergantung kepada adat dan amalan masing-masing.

Berpantang adalah amalan tradisional yang diamalkan untuk memulihkan semula kesihatan ibu tersebut. Di dalam tempoh ini, ibu-ibu akan bertungku, berurut, berbengkung, bertangas dan berpantang makan.

Perubahan Badan Setelah Melahirkan Bayi

Selepas proses melahirkan anak, terdapat beberapa perubahan yang akan berlaku pada ibu. Berikut merupakan antara perubahan-perubahan yang dialami oleh ibu-ibu setelah melahirkan anak.

Setelah melahirkan, rahim ibu akan mengecut semula untuk mengecutkan salur darah. Hal ini kerana badan ingin mengelakkan kehilangan darah. Di dalam tempoh ini, ibu-ibu mungkin akan merasa sakit atau cramp di bahagian abdomen.

Penghasilan kolostrum akan meningkat selepas proses kelahiran di mana kolostrum adalah sejenis komponen penting yang terdapat di dalam susu ibu. Ianya menyediakan antibody buat si kecil yang baru dilahirkan.

Paras hemotokrit di dalam darah akan menurun kerana ibu sudah mengelami kehilangan darah semasa proses kelahiran. Tetapi paras hemotokrit akan kembali normal di dalam tempoh 3 ke 5 hari selepas kelahiran.

Nutrisi Penting Setelah Melahirkan Anak

Protein merupakan komponen penting yang diperlukan untuk membina dan memulihkan semula kerosakkan tisu pada badan ibu. Semasa bersalin, ibu mengelami kehilangan darah dan kerosakkan sel tisu dan ini menyebabkan keperluan protein ibu meningkat setelah kelahiran. Pengambilan protein yang mencukupi dapat mempercepatkan proses penyembuhan badan ibu.

Sama seperti protein, zat besi merupakan antara komponen yang diperlukan untuk penghasilan sel darah merah. Zat besi juga penting semasa penyusuan di mana ianya diperlukan untuk perkembangan fungsi tiroid bayi.

Ibu-ibu yang melahirkan sering mengalami sembelit selepas proses kelahiran kerana terdapatnya perubahan fisiologi pada badan ibu. Pengambilan serat yang mencukupi dapat membantu mengelakkan sembelit.

10 Makanan Untuk Wanita Berpantang

1. Makanan tinggi protein

Pengambilan protein yang mencukupi adalah penting untuk ibu-ibu yang baru melahirkan anak kerana protein diperlukan untuk pembentukkan sel-sel baru dan pembaikan sel dan tisu badan yang rosak. Protein juga dapat mengekalkan jisim otot ibu dan mencegah penyusutan otot ibu. Bagi ibu-ibu yang menyusukan anak, protein juga penting untuk pembentukkan susu ibu. Antara makanan yang tinggi kandungan protein adalah ikan, daging ayam, daging merah, tempeh, makanan tenusu dan pelbagai lagi.

2. Makanan tinggi zat besi

Ibu yang melahirkan juga memerlukan zat besi yang mencukupi. Hal ini kerana ibu-ibu telah mengalami kehilangan darah semasa proses kelahiran menyebabkan lebih banyak sel darah merah yang baru perlu dihasilkan. Zat besi merupakan komponen yang diperlukan untuk pembentukan sel darah merah yang baru. Antara makanan yang tinggi kandungan zat besi ialah kerang, ayam, telur, daging merah, bayam dan pelbagai lagi sayur hijau.

3. Makanan tinggi vitamin D

Vitamin D sangat penting untuk mengekalkan kesihatan gigi dan tulang. Untuk pengetahuan, semasa fasa kehamilan, sesetengah ibu mengalami masalah gusi kerana mineral diserap oleh bayi di dalam kandungan. Antara makanan yang kaya dengan vitamin D ialah ikan seperti salmon, tuna, kuning telur, keju, susu dan bijirin.

4. Makanan tinggi vitamin B12

Sama seperti zat besi, vitamin B12 penting untuk pembentukan sel darah merah. Pengambilan vitamin B12 yang mencukupi dapat mencegah penyakit anemia. Semasa kelahiran, ibu sudah kehilangan darah dalam jumlah yang banyak. Pengambilan makanan yang tinggi vitamin B12 dapat membantu pembentukkan sel darah merah. Antara makanan yang tinggi vitamin B12 ialah ikan sardin, daging lembu, bijirin dan hasil tenusu.

5. Makanan tinggi vitamin C

Tahukah anda bahawa vitamin C juga merupakan antara komponen yang penting di dalam proses pembentukkan sel darah darah merah. Vitamin C membantu penyerapan zat besi di dalam badan lalu membantu proses pembentukkan sel darah merah. Antara makanan yang kaya dengan vitamin C ialah jambu batu, dan buah-buahan sitrus.

6. Makanan tinggi kalsium

Sama seperti vitamin D, kalsium diperlukan untuk mengekalkan kesihatan tulang dan gigi. Bagi ibu yang menyusukan anak semasa berpantang, pengambilan kalsium juga haruslah mencukupi. Antara makanan yang tinggi kalsium ialah makanan tenusu, sayur-sayuran hijau, tulang ikan dan lain-lain.

7. Makanan tinggi serat

Semasa proses kehamilan dan kelahiran, terdapat pelbagai perubahan fisiologi pada badan ibu menyebabkan antara di antara mereka yang mengalami masalah sembelit. Pengambilan serat yang mencukupi melalui 2 hidangan buah dan 3 hidangan sayur setiap dapat membantu mencukupkan pengambilan sert seharian. Antara makanan yang kaya dengan serat adalah buah-buahan, sayur-sayuran dan makanan bijirin penuh seperti oat, barli, jagung, roti bijirin penuh dan beras perang.

8. Makanan tinggi DHA

DHA adalah sejenis lemak dari kategori omega 3 di mana ianya mempunyai pelbagai manfaat untuk kesihatan. Bagi ibu di dalam berpantang, pengambilan DHA dapat mencegah kemurungan selepas kelahiran. Pengambilan DHA yang mencukupi juga dapat membekalkan bayi dengan DHA melalui penyusuan badan. Antara makanan yang kaya dengan sumber DHA ialah ikan salmon, ikan sardin, telur dan lain-lain.

9. Makanan tinggi choline

Semasa berpantang terutamnya bagi ibu yang menyusu, mereka haruslah mengambil jumlah choline yang mencukupi. Choline mempunyai fungsi yang hampir sama dengan folik asid di mana ianya dapat menyokong perkembangan otak. Antara makanan yang kaya dengan choline adalah telur dan organ dalaman.

Ramai yang terlepas pandang akan kepentingan air terhadap kesihatan badan. Badan memerlukan air yang mencukupi untuk mengelakkan dehidradsi dan menyokong fungsi badan. Pengambilan air yang mencukupi juga dapat mengelakkan sembelit yang sering terjadi di kalangan ibu yang melahirkan anak. Pengambilan air haruslah sekurang-kurang 8 gelas sehari.

Konklusinya, fasa selepas kelahiran adalah satu fasa yang penting untuk penyembuhan tubuh badan ibu. Pengembilan nutrisi dan tenaga yang mencukupi dapat menyokong proses pemulihan dengan cepat dan mengekalkan kesihatan ibu.

Diharapkan artikel Makanan Ketika Wanita Berpantang ini dapat membantu dan memberi maklumat kepada para pembaca.

Tips Pemakanan yang lain

Chauhan G, Tadi P. Physiology, Postpartum Changes. [Updated 2020 Dec 8]. In: StatPearls [Internet]. Treasure Island (FL): StatPearls Publishing; 2021 Jan-.Reinagel, N. D. M. (2019). Top 5 Nutrients for Postpartum Recovery. Scientific American. Shroff, A. (2020). Post-Pregnancy Diet: 12 Foods for New Moms. WebMD. Tallents, C. (2021, April 8). 12 nutritious foods to eat in the first month after childbirth. Motherly.